
 讞讝专谞讜 注诇 讻诇 爪讚讚讬诐 砖诇 专''诪 讜诇讗 诪爪讬谞讜 讛拽讚砖 讘砖讜讙讙 讗讬谉 诪转讞诇诇 讘诪讝讬讚 诪转讞诇诇 讜诪砖谞转讬谞讜 讘讻转谞讜转 讻讛讜谞讛 砖诇讗 讘诇讜 讛讜讗讬诇 讜谞讬转谞讜 诇讬讛谞讜转 讘讛谉 诇驻讬 砖诇讗 谞讬转谞讛 转讜专讛 诇诪诇讗讻讬 讛砖专转 转''砖 讻转谞讜转 讻讛讜谞讛 砖讘诇讜 诪讜注诇讬谉 讘讛诐 讚讘专讬 专''诪 诪讗讬 诇讗讜 讗驻讬' 诇讗 讘诇讜 诇讗 讘诇讜 讚讜拽讗 转''砖 诪讜注诇讬诐 讘讞讚转讬谉 讜讗讬谉 诪讜注诇讬诐 讘注转讬拽讬诐 (讚讘专讬 专' 讬讛讜讚讛) 专' 诪讗讬专 讗讜诪专 诪讜注诇讬谉 讗祝 讘注转讬拽讬诐 砖讛讬讛 专''诪 讗讜诪专 诪讜注诇讬谉 讘砖讬专讬 讛诇砖讻讛 讜讗诪讗讬 谞讬诪讗 讛讜讗讬诇 讜谞讬转谞讜 诇讬讛谞讜转 诇驻讬 砖诇讗 谞讬转谞讛 转讜专讛 诇诪诇讗讻讬 讛砖专转 讚讛讗 讞讜诪转 讛注讬专 讜诪讙讚诇讜转讬讛 诪砖讬专讬 讛诇砖讻讛 讗转讜 讚转谞谉 讞讜诪转 讛注讬专 讜诪讙讚诇讜转讬讛 讜讻诇 爪专讻讬 讛注讬专 讘讗讬谉 诪砖讬专讬 讛诇砖讻讛 诇讗 转讬诪讗 专''诪 讗诇讗 讗讬诪讗 专' 讬讛讜讚讛 转''砖 讚转谞讬讗 讗诪专 专' 讬砖诪注讗诇 讘专 专讘讬 讬爪讞拽 讗讘谞讬 讬专讜砖诇讬诐 砖谞砖专讜 诪讜注诇讬诐 讘讛诐 讚讘专讬 专''诪 诇讗 转讬诪讗 专''诪 讗诇讗 讗讬诪讗 专' 讬讛讜讚讛 讗讬 专' 讬讛讜讚讛 讬专讜砖诇讬诐 诪讬 诪讬拽讚砖讗 讜讛转谞谉 讻讗讬诪专讗 讻讚讬专讬诐 讻注爪讬诐 讻讗讬砖讬诐 讻讛讬讻诇 讻诪讝讘讞 讻讬专讜砖诇讬诐 专' 讬讛讜讚讛 讗讜诪专 讻诇 讛讗讜诪专 讬专讜砖诇讬诐 诇讗 讗诪专 讻诇讜诐 讜讻讬 转讬诪讗 诪砖讜诐 讚诇讗 讗诪专 讻讬专讜砖诇讬诐 讜讛转谞讬讗 专' 讬讛讜讚讛 讗讜诪专 讻诇 讛讗讜诪专 讻讬专讜砖诇讬诐 诇讗 讗诪专 讻诇讜诐 注讚 砖讬讚讜专 讘讚讘专 讛拽专讘 讘讬专讜砖诇讬' 

 讞讝专谞讜 注诇 讻诇 爪讚讚讬谉 砖诇 专''诪 讻讜'. 讻诇讜诪专 讗注''驻 砖砖谞讬谞讜 诇专''诪 讘砖讜讙讙 诇讗 拽讬讚砖 诇讗讜 诪砖讜诐 讚住''诇 讛拽讚砖 讘砖讜讙讙 讗讬谉 诪转讞诇诇 砖讞讝专谞讜 讘讻''诪 砖砖谞讛 专''诪 讘讛诇讻讜转 讛拽讚砖 讜诇讗 诪爪讬谞讜 诪拽讜诐 砖讗诪专 讘讜 讛拽讚砖 诪转讞诇诇 讘诪讝讬讚 讜讗讬谉 诪转讞诇诇 讘砖讜讙讙 讗诇讗 讘讬谉 讘砖讜讙讙 讘讬谉 讘诪讝讬讚 诪转讞诇诇 讜诇讬转谞讛讜 诇讛谞讬 讟注诪讗 讚专' 讬讜讞谞谉 讚诇专''诪 讬砖 诪注讬诇讛 讘诪注讜转 讛拽讚砖 讜讻讬讜谉 讚诪注诇 谞驻拽 诇讞讜诇讬谉: 讜诪转谞讬'. 讚拽转谞讬 讘砖讜讙讙 诇讗 拽讬讚砖 讗诇诪讗 诇讗 谞转讞诇诇: 讘讻转谞讜转 讻讛讜谞讛 砖诇讗 讘诇讜. 讜专讗讜讬讬谉 诇注讘讜讚讛 讜讻诇 讝诪谉 砖专讗讜讬讬谉 诇注讘讜讚讛 讗讬谉 诪注讬诇讛 讘砖讙讙转谉 砖诇讻讱 讛讜拽讚砖讜 诪转讞诇讛 诇讬讛谞讜转 讘讛谉 砖讜讙讙讬谉 专拽 砖诇讗 讬转讻讜讬谉 诇讞诇诇谉 砖诇讗 谞转谞讛 转讜专讛 诇诪诇讗讻讬 讛砖专转 砖讬讛讜 讛讻讛谞讬诐 讝专讬讝讬诐 讻诪诇讗讻讬诐 诇讛驻砖讬讟谉 讘讙诪专 注讘讜讚讛 讜诇讗 讬砖讛讜诐 注诇讬讛诐 讗讞专 讛注讘讜讚讛 讻讛专祝 注讬谉: 讘诇讜 讚讜讜拽讗. 讚讻讬讜谉 讚讗讬谉 专讗讜讬讬谉 诇注讘讜讚讛 讛专讬 讛谉 讻砖讗专 讛拽讚砖 讜诇讗 谞讬转谞讜 诇讬讛谞讜转 讘讛谉: 诪讜注诇讬谉 讘讞讚转讬谉 讻讜'. 砖讜驻专讜转 讛讬讜 讘诪拽讚砖 讜讘讛诐 谞讜转谞讬诐 砖拽诇讬诐 讘讗讞讚 讻转讜讘 注诇讬讜 转拽诇讬谉 讞讚转讬谉 讜诪讬 砖诇讗 砖拽诇 砖拽诇讜 讘讗讚专 砖诪讘讬讗讜 讘转讜讱 砖谞转讜 谞讜转谞讜 诇转讜讻讛 讜讛讙讝讘专讬谉 谞讜转谞讬诐 讗讜转讜 讘诇砖讻讛 讻砖诪讙讬注 讗讞讚 诪驻专拽讬 讛转专讜诪讛 砖讘砖诇砖讛 驻专拽讬诐 转讜专诪讬谉 讗讜转讛 讜讘砖谞讬 讻转讜讘 转拽诇讬谉 注转讬拽讬谉 讜诪讬 砖诇讗 砖拽诇 讗砖转拽讚 诪讘讬讗讜 诇砖谞讛 讛讘讗讛 讜谞讜转谞谉 诇转讜讱 砖讜驻专 讝讛 讜讛讙讝讘专讬诐 诪驻谞讬谉 讗讜转谉 诪注讜转 诇砖讬专讬 诇砖讻讛 诪砖谞讛 砖注讘专讛: 诪讜注诇讬谉 讘转拽诇讬谉 讞讚转讬谉. 砖讛专讬 诇拽专讘谞讜转 爪讘讜专 讛谉 注讜诪讚讬谉: 讜讗讬谉 诪讜注诇讬谉 讘转拽诇讬谉 注转讬拽讬谉. 砖转讜专转 砖讬专讬 诇砖讻讛 注诇讬讛诐 讜谞讬转谞讬诐 诇讞讜诪转 讛注讬专 讜诪讙讚诇讜转讬讛 讜讻诇 爪专讻讬 转拽讜谉 讛注讬专 讻讚诇拽诪谉 讜拽住讘专 专' 讬讛讜讚讛 讗讬谉 诪注讬诇讛 讘砖讬专讬 诇砖讻讛 砖谞砖讗专 注讜讚祝 注诇 讛拽讜驻讜转 诇讗讞专 讙' 转专讜诪讜转: 讛''讙 砖讛讬讛 专''诪 讗讜诪专 诪讜注诇讬谉 讘砖讬专讬 诇砖讻讛: 讜讛讗 讞讜诪转 讛注讬专 讜诪讙讚诇讜转讬讛 讻讜'. 讜讗诪讗讬 诪讜注诇讬谉 讘讛谉 谞讬诪讗 诇讗 谞转谞讜 砖讙讙讜转 讗讜转谉 诪注讜转 诇诪注讬诇讛 诪讗讞专 砖注讜诪讚讬谉 诇讞讜诪转 讛注讬专 砖诇讗 谞讬转谞讛 转讜专讛 诇诪诇讗讻讬 讛砖专转 砖讬讛讬讜 讝专讬讝讬诐 诪诇讬讛谞讜转 诪谉 讛讞讜诪讛 诇讬砖讘 讘爪讬诇讛 讜注诇讬讛 讗诇讗 注诇 讻专讞讱 讗注''驻 砖讛讜转专讛 讛谞讗转 讛讞讜诪讛 诇注谞讬谉 砖讗专 讛谞讗讜转 诪讬讛讗 讘拽讚讜砖转讬讬讛讜 拽讬讬诪讬: 讗讬诪讗 专' 讬讛讜讚讛 讗讜诪专 诪讜注诇讬谉 讘注转讬拽讬诐. 讻讚讗诪专讬 讘诪转谞讬' 谞诪讬 讘砖讜讙讙 拽讬讚砖 讚拽住讘专 讗注''驻 砖谞讬转谞讜 讻转谞讜转 讻讛讜谞讛 诇讬讛谞讜转 诇讻讛谞讬诐 诇讗讞专 注讘讜讚讛 诇注谞讬谉 砖讗专 讛谞讗讜转 讘拽讚讜砖转讬讬讛讜 拽讬讬诪讬 讜诪注诇 讝讛 讘拽讬讚讜砖讬谉 讜讬爪讗讜 诇讞讜诇讬谉 讗讘诇 诪讝讬讚 砖讗讬谉 讘讜 诪注讬诇讛 诇讗 谞转讞诇诇 讜诇讗 拽讬讚砖: 讻讗讬诪专讗. 讛专讬 注诇讬 讻讻专 讝讛 讻讗讬诪专讗 讻砖讛 讛转诪讬讚: 讻讚讬专讬诐. 讚讬专 讘讛诪讜转 讛拽讚砖 讜讚讬专 讛注爪讬诐: 讜讻讬 转讬诪讗. 讛讗 讚讗诪专 专' 讬讛讜讚讛 诇讗 讗诪专 讻诇讜诐 诪砖讜诐 讚诇讗 讗诪专 讻讬专讜砖诇讬诐 讗诇讗 讛专讬 讝讛 注诇讬 讬专讜砖诇讬诐: 

转讜住驻讜转



 讘讻转谞讜转 讻讛讜谞讛. 驻''讛 诪砖谞转讬谞讜 讚拽转谞讬 诇讗 拽讬讚砖 讗诇诪讗 诇讗 诪转讞诇诇 讘诪拽讚砖 讘讻转谞讜转 讻讛讜谞讛 砖诇讗 讘诇讜 讜专讗讜讬讬谉 诇注讘讜讚讛 讜讻诇 讝诪谉 砖专讗讜讬讬谉 诇注讘讜讚讛 讗讬谉 诪注讬诇讛 讘砖讙讙转谉 砖诇讻讱 讛讜拽讚砖讜 讘转讞讬诇讛 诇讬讛谞讜转 讘砖讙讙转谉 讘讻诇 注转 砖诇讗 讬转讻讜讬谉 诇讞诇诇诐 砖诇讗 谞讬转谞讛 转讜专讛 诇诪诇讗讻讬 讛砖专转 砖讬讛讜 讛讻讛谞讬诐 讝专讬讝讬诐 讻诪诇讗讻讬 讛砖专转 诇讛驻砖讬讟谉 讘讙诪专 讛注讘讜讚讛 讜诇讗 讬砖讛讜诐 注诇讬讛诐 讗讞专 注讘讜讚讛 讻讛专祝 注讬谉 讜讗''转 讗''讻 讛讬讻' 拽讗诪专 专' 讬讛讜讚讛 讚讘砖讜讙讙 拽讬讚砖 讜讙诐 讘诪讝讬讚 讗诇讬讘讗 讚专''诪 讛专讬 诇讗 谞转讞诇诇讜 讚讛讗 讻诇讬 砖专转 讛谉 讜讻诇讬 砖专转 讗诪专讬' 讚讬砖 诪讜注诇 讗讞专 诪讜注诇 讜讗讬谉 讬讜爪讗讬谉 诇讞讜诇讬谉 讜讬''诇 讚讗讬讬专讬 讚讗讜转谉 讻转谞讜转 诇讗 谞转讞谞讻讜 注讚讬讬谉 诇注讘讜讚讛 讚讗讝 讗讬谉 拽讚讜砖转 讻诇讬 砖专转 注诇讬讛诐 讗诇讗 拽讚讜砖转 讘讚拽 讛讘讬转 讻讚讗诪专 驻''拽 讚住谞讛讚专讬谉 (讚' 讟讝:.) 注讘讜讚转谉 诪讞谞讻转谉: 诪讜注诇讬谉 讘讞讚转讬谉 讜讗讬谉 诪讜注诇讬谉 讘注转讬拽讬谉 讻讜'. 讻讱 讛讬讛 讛注谞讬谉 砖诇 讛讘讗转 砖拽诇讬诐 讘讗' 讘讗讚专 诪砖诪讬注讬谉 注诇 讛砖拽诇讬诐 诇讛讘讬讗 讜讻诇 讗讜转讜 讞讚砖 讛讬讜 诪讘讬讗讬谉 砖拽诇讬讛诐 讘诇砖讻讛 注讚 驻专讜住 讞讙 讛驻住讞 讛讬讬谞讜 讗讞讚 讘谞讬住谉 讜转讜专诪讬谉 诪讛谉 转专讜诪讛 专讗砖讜谞讛 砖讘讙' 驻专拽讬诐 讘砖谞讛 转讜专诪讬谉 讘驻专讜住 讛驻住讞 讜讘驻专讜住 注爪专转 讜讘驻专讜住 讛讞讙 讻诇讜诪专 讻诇 讛砖拽诇讬诐 讛讘讗讬诐 诪讗讞讚 讘讗讚专 注讚 讗讞讚 讘谞讬住谉 谞讜转谞讬谉 讗讜转谉 转讜讱 讛诇砖讻讛 讜转讜专诪讬谉 诪讛谉 转专讜诪讛 专讗砖讜谞讛 讘砖诇砖 拽讜驻讜转 砖诇 砖诇砖 住讗讬谉 讜诪讛谉 讛讬讜 诇讜拽讞讬谉 讻诇 拽专讘谞讜转 爪讘讜专 注讚 驻专讜住 注爪专转 诇驻讬 讛爪讜专讱 讜诪谉 讛诪讜转专 砖诇 讗讜转谉 拽讜驻讜转 驻诇讬讙讬 [转谞讗讬] 讛转诐 (讘砖拽诇讬诐 驻''讚 诪''讚) 讞讚 讗讜诪专 砖注讜砖讬谉 诪讛谉 专拽讜注讬 驻讞讬谉 爪驻讜讬 诇诪讝讘讞 讜讞讚 讗讜诪专 砖注讜砖讬谉 诪讛谉 拽讬抓 诇诪讝讘讞 讜讛谞砖讗专 诪谉 讛诇砖讻讛 诇讗讞专 砖谞转诪诇讗讜 讛拽讜驻讜转 谞注砖讜 砖讬专讬讬诐 诇讞讜诪转 讛注讬专 讜诪讙讚诇讜转讬讛 讜诪谞讬住谉 讜讗讬诇讱 讛诪讘讬讗 砖拽诇讜 谞讜转谞讜 讘转拽诇讬谉 讞讚转讬谉 驻讬专讜砖 砖讜驻专讜转 讛谞拽专讗讬诐 讻讱 专讞讘讬诐 诇诪讟讛 讜拽爪专讬诐 诇诪注诇讛 讜注诇 砖诐 砖谞讜转谞讬谉 诇转讜讻谉 砖拽诇讬诐 讞讚砖讬诐 诪砖谞讛 讝讜 谞拽专讗讬诐 转拽诇讬谉 讞讚转讬谉 讜诪砖诪讙讬注 讗讞讚 讘住讬讜谉 讚讛讬讬谞讜 驻专讜住 注爪专转 转讜专诪讬谉 转专讜诪讛 砖谞讬讛 砖谞讜转谞讬谉 砖拽诇讬诐 砖讛讜讘讗讜 讘转拽诇讬谉 讞讚转讬谉 诇转讜讱 讗讜转谉 砖诇砖 拽讜驻讜转 讻讚讬 诇讛拽专讬讘 拽专讘谞讜转 爪讬讘讜专 注讚 驻专讜住 讛讞讙 讜诪驻专讜住 注爪专转 讛诪讘讬讗 砖拽诇讜 讻诪讜 讻谉 谞讜转谞讜 注讜讚 讘转拽诇讬谉 讞讚转讬谉 注讚 讗讞讚 讘转砖专讬 讚讛讬讬谞讜 注讚 驻专讜住 讛讞讙 讜讗讝 转讜专诪讬谉 转专讜诪讛 讙' 诇讛拽专讬讘 拽专讘谞讜转 爪讘讜专 注讚 讗' 讘谞讬住谉 讜讗诐 诇讗 诪住驻拽讗 转专讜诪讛 砖诇讬砖讬转 注讚 谞讬住谉 讘讛讗 驻诇讬讙讬 讛转诐 (砖诐 讜.) 转''拽 住讘专 讬讞讝讜专 讜讬转专讜诐 驻讬' 诪讞讚转讬谉 砖讘讗讜 讘讬谉 住讜讻讜转 诇驻住讞 讗讘诇 诪谉 讛砖讬专讬讬诐 砖谞砖转讬讬专讜 诇讗讞专 砖谞转诪诇讗讜 讛拽讜驻讜转 讗讬谉 转讜专诪讬谉 诇注讜诇诐 讜专''诪 住讘专 讬拽讞 诪谉 讛砖讬专讬讬诐 讜诪讗讜转谉 砖讘讗讜 讗讞专 砖讻诇讜 砖诇砖讛 驻专拽讬 讛转专讜诪讛 讚讛讬讬谞讜 讘讬谉 住讜讻讜转 诇谞讬住谉 讜诇讗 诪砖诪注 诪转讜讱 驻讬专讜砖 专砖''讬 讗诐 诪讜注诇讬谉 讘讛谉 讗讜 诇讗 讗诪谞诐 专' 讬爪讞拽 讘谉 讗讘专讛诐 驻讬专砖 讚诪讜注诇讬谉 讘讞讚转讬 诇专' 讬讛讜讚讛 讗祝 诇讗讞专 讻诇 讛转专讜诪讛 砖诪讗 讬爪讟专讻讜 诇讛谉 诇讘住讜祝 诇讛拽专讬讘 拽专讘谞讜转 讜讛讻讬 谞诪讬 转谞讬 讘诪住讻转 砖拽诇讬诐 (砖诐) 讙讘讬 拽讜驻讜转 讚拽讗诪专 讛转诐 砖诇诪讛 砖诇讬砖讬转 讻诇讜诪专 砖讻诇转讛 讻诇 讛拽讜驻讛 讛砖诇讬砖讬转 讞讜讝专 诇砖谞讬讛 砖诇诪讛 砖谞讬讛 讞讜讝专 诇专讗砖讜谞讛 砖诇诪讜 砖诇砖转谉 讬讞讝讜专 讜讬转专讜诐 驻讬专讜砖 诪转拽诇讬谉 讞讚转讬谉 砖讛讜讘讗讜 讗讞专 讛讞讙 讜讗诇 讬转专讜诐 诪砖讬专讬 讛诇砖讻讛 专''诪 讗讜诪专 讬讞讝讜专 诇砖讬专讬讬诐 砖讛讬讛 专''诪 讗讜诪专 诪讜注诇讬谉 讘砖讬专讬讬诐 砖诪讗 讬爪讟专讻讜 诇讛诐 诇讘住讜祝 讜讛砖转讗 住讘专 讻诪讗谉 讚讗诪专 讬讞讝讜专 讜讬转专讜诐 讜诇讻讱 诪讜注诇讬谉 讘讞讚转讬谉 砖诪讗 讬爪讟专讻讜 诇讛诐 讗讘诇 诇讗 讘注转讬拽讬谉 驻讬专讜砖 讚讛讬讬谞讜 砖讜驻专讜转 讗讞专讬诐 讜讻转讜讘 注诇讬讛诐 转拽诇讬谉 注转讬拽讬谉 讚诪讬 砖诇讗 砖拽诇 讗砖转拽讚 诪讘讬讗讜 诇砖谞讛 讛讘讗讛 讜谞讜转谞讜 诇转讜讱 砖讜驻专 讝讛 讜讗讬谉 诪讜注诇讬谉 讘讛谉 诇驻讬 砖转讜专转 砖讬专讬 讛诇砖讻讛 注诇讬讛谉 讜注讜砖讬谉 诪讛谉 讞讜诪讜转 讛注讬专 讜诪讙讚诇讜转讬讛 专''诪 讗讜诪专 诪讜注诇讬谉 讗祝 讘注转讬拽讬谉 砖讛讬讛 专''诪 讗讜诪专 诪讜注诇讬谉 讘砖讬专讬 讛诇砖讻讛 讜专''诪 诇讟注诪讬讛 讚讗诪专 讛转诐 砖诇诪讜 讻讜诇诐 讞讜讝专 诇砖讬专讬讬诐 讜讚讜诪讬谉 讝讛 诇讝讛 讚讻讬 讛讬讻讬 讚讞讜讝专讬诐 诇砖讬专讬讬诐 讛''谞 讞讜讝专讬诐 诇注转讬拽讬谉 讗诐 讬爪讟专讻讜 讜讗''转 讜讛讬讻讬 诪爪讬 诇转专讜诐 诪注转讬拽讬谉 诇拽专讘谞讜转 爪讬讘讜专 讛讗 讘注讬谞谉 转专讜诪讛 讞讚砖讛 讻讚讚专砖讬' 讘专''讛 (讚祝 讝.) 讛讘讗 诪转专讜诪讛 讞讚砖讛 诪注讜诇转 讞讚砖 讘讞讚砖讜 讜讬''诇 讚讛讬讬谞讜 诇诪爪讜讛 讗讘诇 讛讬讻讗 讚诇讗 讗驻砖专 注讘讚讬谞谉 讗''谞 讬''诇 讻讬讜谉 砖讘讗讜 讘砖谞讛 讝讜 讻诇讜诪专 砖诇讗 讛讬讛 砖谞讛 转诪讬诪讛 诪谉 讛讛讘讗讛 砖驻讬专 拽专讬谞讗 讘讬讛 转专讜诪讛 讞讚砖讛 讜诪转讜讱 讻讱 谞讬讞讗 拽讜砖讬讗 讗讞专转 砖诪拽砖讬谉 讛注讜诇诐 讚讘诪住讻转 砖拽诇讬诐 (讚祝 讝.) 讗诪专 讗讘谞讬 诪讝讘讞 讜注讝专讜转 讜讛讛讬讻诇 诪讜注诇讬诐 讘讛诐 讜驻专讬讱 讛转诐 讜讻讬 讬砖 诪注讬诇讛 讘砖讬专讬讬诐 讛专讬 诪砖讬专讬讬诐 谞注砖讬谉 讜讻讬 转讬诪讗 专''诪 讛讬讗 讚讗诪专 诪讜注诇讬谉 讘砖讬专讬讬诐 讻诇讜诐 讗诪专 专''诪 讗诇讗 讘转讜讱 砖谞转讜 讜讗谞讜 讞讜抓 诇砖谞转讜 拽讬讬诪讬谞谉 砖讛专讬 诪讝讘讞 讜讛讬讻诇 讻诪讛 砖谞讬诐 讬砖 砖谞注砖讜 讜拽砖讛 讚讛讗 专''诪 讗诪专 讛讻讗 诪讜注诇讬谉 讘注转讬拽讬谉 讗注''讙 讚注讘专讜 砖谞转谉 讜讗''讻 诪爪讬谞讜 诇讗讜拽诪讬 讻讜讜转讬讛 讛讛讬讗 讚诪住讻转 砖拽诇讬诐 讜诪讗讬 驻专讬讱 讛转诐 讻诇讜诐 讗诪专 专''诪 讜诇驻讬 诪讛 讚诪转专爪讬谞谉 讛讻讗 讚拽专讬谞谉 讘讬讛 转专讜诪讛 讞讚砖讛 诪讗讞专 砖讛讜讘讗 讘砖谞讛 讝讜 谞讬讞讗 砖驻讬专 讛讗 讚诇讗 诪爪讬谞讜 诇讗讜拽诪讬 讛讛讬讗 讚讛转诐 讻专''诪: 讗讬诪讗 专' 讬讛讜讚讛. 诪讻讗谉 诪砖诪注 讚诇'讙 诇注讬诇 讙讘讬 讗讬谉 诪讜注诇讬谉 讘注转讬拽讬谉 讚讘专讬 专讘讬 讬讛讜讚讛 讚讗讬 讙专住 诇讬讛 讛诇''诇 讗讬驻讜讱 讗诇讗 讜讚讗讬 住转诪讗 谞砖谞讬转 讜讙诐 专''转 诪讞拽 诪住驻专讜: 

专诪讘"谉

讛"讙 讜讻谉 讙专讬住 专砖"讬 讝"诇: 讜诇讗 诪爪讬谞讜 讛拽讚砖 讘诪讝讬讚 诪转讞诇诇 讘砖讜讙讙 讗讬谞讜 诪转讞诇诇 讗诇讗 讗讞讚 讘砖讜讙讙 讜讗讞讚 诪讝讬讚 诪转讞诇诇 讜诪砖谞转谞讜 讘讻转谞讜转 讻讛讜谞讛 讛讜讗讬诇 讜谞讬转谞讜 诇讬讛谞讜转 讘讛谉 砖诇讗 谞讬转谞讛 讛转讜专讛 诇诪诇讗讻讬 讛砖专转. 讜拽砖讛 诇谉 讗讬 诪砖谞转谞讜 讛讬讗 讘讻转谞讜转 讻讛讜谞讛 讘砖讜讙讙 诇专' 讬讛讜讚讛 讛讬讻讬 谞驻拽讬 诇讞讜诇讬谉 讜讛讗 转谞谉 讗讬谉 诪讜注诇 讗讞专 诪讜注诇 讘诪讜拽讚砖讬谉 讗诇讗 讘讛诪讛 讜讻诇讬 砖专转 讘诇讘讚 讜讛讗讬 讻诇讬 砖专转 讛讜讗 讜诇讬讻' 诇诪讬诪专 讛讛讬讗 专讘讬 诪讗讬专 讛讬讗 讜讘砖讜讙讙 (诪讜讚讛) [诪讬讬专讬] 讚讛讗 谞住讬讘 诇讛 转诇诪讜讚' 讛讜讗讬诇 讜谞讬转谞讜 诇讬讛谞讜转 讘讛谉 讚讗诇诪' 讗讬 诇讗讜 讛讻讬 讗祝 讘讗诇讜 讘砖讜讙讙 拽讚砖 讜讞诇诇 讜谞专讗讛 讚讗讬谉 讻转谞讜转 讻讛讜谞讛 拽讚讜砖讬 讛讙讜祝 讻讻诇讬 砖专转 砖讗讬谞谉 讗诇讗 诪讻砖讬专讬 注讘讜讚讛 讜讗讬谉 诪砖转诪砖讬诐 讘讙讜驻谉.
讜专"讞 讝"诇 讻转讘 讻讱: 讬砖 诪讬 砖讙讜专住 讘讬谉 讘砖讜讙讙 讘讬谉 讘诪讝讬讚 诪转讞诇诇 讜住讜讙讬' 讚砖诪注转转' 诇讗讜 讛讻讬 住诇拽讗 讗诇讗 诇讗 诪爪讬谞讜 砖讗诪专 专' 诪讗讬专 讜讻讜' 讗诇讗 讘讬谉 讘砖讜讙讙 讘讬谉 讘诪讝讬讚 讗讬谞讜 诪转讞诇诇 讜诪转谞讬' 讚拽转谞讬 讘诪讝讬讚 诪转讞诇诇 讘讻转谞讜转 讻讛讜谞讛 讛讜讗讬诇 讜谞讬转谞讜 诇讬讛谞讜转 讘讛谉 讜讻讜' 驻讬' 诪砖讜诐 讛讻讬 拽讬诇讗 拽讚讜砖转讬讬讛讜 讜讬讜爪讗讬谉 诇讞讜诇讬谉 讘诪讝讬讚 讜讘砖讜讙讙 讗讬谉 讬讜爪讗讬谉 诪驻谞讬 讟注诐 讝讛 讘注爪诪讜 砖谞讬转谞讜 诇讬讛谞讜转 讘讛谉 讜诇驻讬讻讱 讛讬讻讗 讚讘诇讜 诪讜注诇讬谉 讘讛诐 讗祝 讘砖讜讙讙 砖讛专讬 诇讗 谞讬转谞讜 诇讬讛谞讜转 讘讛谉 讜诪砖诪讟 诇讛讗讬 驻讬专讜砖' 讚住讘讬' 诇讬讛 诇专讘 讻讘专 驻讚讗 讚讗诪专 讜诇讗 讗诪专讜 讘砖讜讙讙 诪转讞诇诇 讗诇讗 讚专讱 讗讻讬诇讛 讚讗讬 诇讗 转讬诪讗 讛讻讬 诪注讬诇讛 讚讗诪专 专讞诪谞' 讛讬讻讬 诪砖讻讞转 诇讬讛 讘注诇诪' 讻讚讗拽砖讬谞谉 诇拽诪谉 讜讻讬 诪讗讞专 砖讗讬谞讜 诪转讞诇诇 专讘谞谉 讘诪讗讬 诪讞讬讬讘 讜诇驻讬 讝讛 讬"诇 砖讗注驻"讬 砖讻转谞讜转 讻讛讜谞讛 讻讻诇讬 砖专转 讬讜爪讗讬谉 讛谉 诇讞讜诇讬谉 讚拽讬诇讗 拽讚讜砖讬讬讛讜 诪驻谞讬 砖谞转谞讜 诇讬讛谞讜转 讘讛谉 讜讻砖诐 砖谞砖转谞讜 诪讻诇 砖讗专 讛拽讚砖讜转 讻讱 谞砖转谞讜 诪砖讗专 拽讚砖讬 讛讙讜祝:





讛讗 讚讗拽砖讬谞谉 诪讚转谞谉 专讘讬 诪讗讬专 讗讜诪专 讗祝 诪讜注诇讬谉 讘注转讬拽讬谉 砖讛讬讛 专讘讬 诪讗讬专 讗讜诪专 诪讜注诇讬谉 讘砖讬专讬 诇砖讻讛. 诇讗 诪讞讜讜专' 拽讜砖讬讬谉, 讚讬诇诪' 诪讗讬 诪讜注诇讬谉 讘砖讬专讬 诇砖讻讛 讻砖诇拽讞讜 讘讛谉 讚讘专 砖诇讗 谞讬转谉 诇讬讛谞讜转 讘讜. 讗讘诇 讘讞讜诪转 讛注讬专 讜诪讙讚诇讜转讬讛 砖谞讬转谞讜 诇讬讛谞讜转 诇讗 讜讗驻砖专 讚讻讬讜谉 讚拽转谞讬 诪讜注诇讬谉 讘注转讬拽讬谉 讚讛讬讬谞讜 讘诪注讜转 注爪诪谉 讗讬 住"讚 讗讬谉 诪讜注诇讬谉 讘讞讜诪转 讛注讬专 讗祝 讘讛诐 讗讬谉 诪注讬诇讛 砖讛专讬 讛诐 注讜诪讚讬诐 诇讚讘专 砖讗讬谉 诪讜注诇讬谉 讘讜 讜讗讬谉 诪注讬诇讛 讗诇讗 讘诪讬讜讞讚 诇讛 讜驻讬' 谞讬转谞讜 诇讬讛谞讜转 讘讛诐 砖诪转讞诇讛 注诇 诪谞转 诇讬讛谞讜转 讘讛谉 谞转谞讜 讜讗讬谉 诇讱 讝专 讘讬专讜砖诇诐 砖讗讬谞讜 谞讛谞讛 讘讛诐 讜讗注"驻 砖讻诇 讛诪讞讜讘专 诇拽专拽注 讗讬谉 讘讜 诪注讬诇' 讘转诇讜砖 谞诪讬 谞讛谞讜 砖讛专讬 注诇 诪谞转 诇讛谞讜转 谞转拽谞讜 讜讞讘专讜 讜讛注诇讜诐 诇讚讬诪讜诐 讜讘注诇诪' 讘讻讬 讛讗讬 讙讜讜谞讗 诪讜注诇讬诐 讻讚讗诪专讬' 讘住讜祝 诪注讬诇讛 讙讘讬 讘谞讗讛 诇转讜讱 讘讬转讜 讜讻讜' 讜专砖"讬 讝"诇 驻讬专砖 砖讗讬谉 讗讚诐 讝讛讬专 诪诇讬讛谞讜转 诪谉 讛讞讜诪讛 诇砖讻讘 注诇讬讛 讗讜 诇讬砖讘 讘爪讚讛 讜讗讬谞讜 诪讞讜讜专 诇讬 砖讗诐 诇讗 谞转谉 诇讬讛谞讜转 讘砖注转 诪注讬诇讛 讻诇讜诪专 讘转诇讜砖 诇诪讛 诇讗 讬诪注诇 讘讗讘谞讬诐 砖谞转诇砖讜 讜讛讗 讚转谞谉 诪讜注诇讬谉 讜讚讗讬 讘转诇讜砖 拽讗诪专讬谞谉 讚讗讬 讘诪讞讜讘专 讗讬谉 诇讱 讚讘专 砖诪讜注诇讬谉 讘讜:





诇讗 转讬诪讗 专讘讬 诪讗讬专 讗诇讗 讗讬诪' 专讘讬 讬讛讜讚讛 讗讬 专讘讬 讬讛讜讚讛 讜讻讜'. 转专讬 转谞讗讬 讜讗诇讬讘' 讚专讘讬 讬讛讜讚讛. 讗讬讻讗 诇诪讬讚拽 讗诪讗讬 诪砖讘砖 诇讘专讬讬转' 讜讗诪专 诇讗 转讬诪讗 专讘讬 诪讗讬专 讜讗讬诪讗 专讘讬 讬讛讜讚讛 讜诇讗 讗诪专 转专讬 转谞讗讬 讗诇讬讘' 讚专' 诪讗讬专 讜讗讬讻讗 诇诪讬诪专 讛讛讬讗 诪转谞讬' 讙讜驻讗 讚拽转谞讬 专讘讬 讬讛讜讚讛 讗讜诪专 讻诇 讛讗讜诪专 讘讬专讜砖诇诐 讜讻讜' 讻转谞讗讬 讗讜拽讬诪谞' 诇讛 讘诪住讻转 谞讚专讬诐 讚祝 讬"讗 注"讗 讜讗驻讬' 讘砖转"诇 讛讗 讚转谞讬讗 讗讘谞讬 讬专讜砖诇讬诐 砖谞砖专讜 诪讜注诇讬谉 讘讛谉 专讘讬 诪讗讬专 讛讛讬讗 谞诪讬 转谞讗讬 讛讬讗 讗诇讬讘' 讚专讘讬 讬讛讜讚讛 诇驻讬讻讱 诇讗 专爪讜 诇讜诪专 转谞讗讬 讛讬讗 讗诇讬讘' 讚专' 诪讗讬专 讻讬讜谉 砖诇讗 诪爪讬谞讜 讻讱, 讻谉 转讬专爪讜 专讘讜转讬谞讜 讛爪专驻转讬诐 讝"诇:





专砖讘"讗

诇讗 转讬诪讗 专' 诪讗讬专 讗诇讗 专' 讬讛讜讚讛 讗讬 专' 讬讛讜讚讛 讬专讜砖诇讬诐 诪讬 诪讬拽讚砖讗 讻讜' 转谞讗讬 讛讬讗 讜讗诇讬讘讗 讚专' 讬讛讜讚讛. 讜讗诐 转讗诪专 讜讻讬讜谉 讚注诇 讻专讞讬谉 诪讜拽诪讬讛 诇讛 讻转谞讗讬, 讗诪讗讬 诪砖讘砖讬讛 诇讛 诇讘专讬讬转讗 讜讗诪专讬谞谉 诇讗 转讬诪讗 专' 诪讗讬专, 诇讬诪讗 诇注讜诇诐 专' 诪讗讬专 讜转专讬 转谞讗讬 讗诇讬讘讗 讚专' 诪讗讬专. 讬砖 诇讜诪专 讚讛讛讬讗 诪转谞讬' 讙讜驻讗 讚拽转谞讬 专' 讬讛讜讚讛 讗讜诪专 讻诇 讛讗讜诪专 讻讬专讜砖诇讬诐 诇讗 讗诪专 讻诇讜诐, 注诇 讻专讞讬谉 诪讜拽诪讬讛 诇讛 讻转谞讗讬, 讻讚讗讬转讗 讘讚讜讻转讗 讘谞讚专讬诐 (讬讗, 讗) 讜诇驻讬讻讱 讻讬讜谉 讚讛讛讬讗 转谞讗讬 讛讬讗 讜讗诇讬讘讗 讚专' 讬讛讜讚讛 谞讬讞讗 诇讬讛 诇讗讜拽诪讬 诇讛讗 讻专' 讬讛讜讚讛 讜讻转谞讗讬 讚砖诪注讬谞谉 诇讛讜 讘讛讚讬讗 讚驻诇讬讙讬 讗诇讬讘讗 讚专祝 讬讛讜讚讛, 诪诇讗讜拽诪讛 讻专' 诪讗讬专 讜谞讬诪讗 讚转谞讗讬 谞讬谞讛讜 讚诇讗 砖诪注讬谞谉 诇讛讜 讛讻讬 讘讛讚讬讗.





专讬讟讘"讗

讗诪专 专讘 讞讝专谞讜 注诇 讻诇 爪讚讚讬讜 讻讜'. 驻讬' 讘讻诇 诪拽讜诐 砖砖谞讛 讻诇讜诐 讘注谞讬谉 讛拽讚砖. 讛"讙 讗诇讗 讗讞讚 砖讜讙讙 讜讗讞讚 诪讝讬讚 诪转讞诇诇. 驻讬' 讘讬谉 讘谞讛谞讛 讘讙讜驻讜 讘讬谉 讘讚专讱 诪拽讞 讜诪诪讻专 讘拽讬讚讜砖讬谉 讜诪讻专 讜讛讜爪讗讛 讚诇讬转 诇讬讛 诇专讘 讟注诪讗 讚专讘讬 讬讜讞谞谉 讚诇注讬诇 砖讗讬谉 讗砖讛 专讜爪讛 讗讜 砖讗讬谉 砖谞讬讛诐 专讜爪讬诐 讜讛讬讬谞讜 讚讗爪讟专讱 诇讗讜拽诪讗 诪转谞讬转讬谉 讘讻转谞讜转 讻讛讜谞讛 讚拽讗诪专 讜诪砖谞转讬谞讜 讚拽转谞讬 诇讗 拽讬讚砖 讚讗诇诪讗 诇讗 谞驻拽讜 诇讞讜诇讬谉 讘讻转谞讜转 讻讛讜谞讛 讚讜拽讗 讗讘诇 讘讛拽讚砖 讚注诇诪讗 诪拽讜讚砖转 讜诪讗讬 砖谞讗 讻转谞讜转 讻讛讜谞讛 讟驻讬 诪讛拽讚砖 讚注诇诪讗 讛讜讗讬诇 讜谞讬转谞讜 诇讬讛谞讜转 讘讛谉 诇驻讬 砖诇讗 谞转谞讛 转讜专讛 诇诪诇讗讻讬 讛砖专转. 驻讬' 砖讛专讬 讗"讗 砖诇讗 诇讬砖转专讬 诇讻讛谞讬诐 诇讛谞讜转 讘讙讜驻谉 讘砖讜讙讙 讜诇讗 诇讬驻拽讜 诇讞讜诇讬谉 砖讛专讬 讗"讗 诇讛诐 砖讬驻砖讬讟讜诐 诇讗讞专 注讘讜讚讛 诇讗诇转专 讜讗诐 讛讬讜 诪讜注诇讬谉 讘讛谉 讘砖讙讙转谉 讻诇 砖注讛 讜砖注讛 讛讬讜 诪讜注诇讬谉 讘讛谉 讜讛讬讜 讬讜爪讗讬谉 诇讞讜诇讬谉 讗诇讗 讜讚讗讬 注诇 诪谞转 讻谉 讛拽讚讬砖讜诐 诪转讞诇讛 砖诇讗 讬讛讜 讻讛谞讬诐 诪讜注诇讬诐 讜讬讛讬讜 讘拽讚讜砖讛 讜讛讜讗讬诇 讜讛讜转专讛 砖讙讙转谉 讗爪诇 讻讛谞讬诐 讛讜讗 讛讚讬谉 讗爪诇 讝专讬诐 砖诇讗 讞诇拽讛 转讜专讛 讘讚讬谞讬讛 砖讬讛讬讜 拽讜讚砖 诇讝讛 讜讞讜诇讬谉 诇讝讛:



讜拽砖讬讗 诇谉 诇专"诪 诇诪讛 诇讬 讟注诪讗 讘讻转谞讜转 讻讛讜谞讛 诪砖讜诐 讛讜讗讬诇 讜谞讬转谞讜 诇讬讛谞讜转 讘讛谉 转讬驻讜拽 诇讬讛 诪砖讜诐 讚讛讜讛 诇讛谉 讻诇讬 砖专转 讚诇讗 谞驻拽讜 诇讞讜诇讬谉 讘砖讜讙讙 讻讚转谞谉 讗讬谉 诪讜注诇 讗讞专 诪讜注诇 讘诪讜拽讚砖讬谉 讗诇讗 讘讛诪讛 讜讻诇讬 砖专转 砖讬砖 讘讛诐 诪讜注诇 讗讞专 诪讜注诇 诇驻讬 砖讗讬谞诐 讬讜爪讗讬谉 诇讞讜诇讬谉 讜讻讬 转讬诪讗 讚讛讛讬讗 讻专讘讬 讬讛讜讚讛 讗讜拽讬诪谞讗 诇拽诪谉 讗讻转讬 转讬拽砖讬 诇谉 诇专讘讬 讬讛讜讚讛 讻讬讜谉 讚诪砖谞转讬谞讜 讘讻转谞讜转 讻讛讜谞讛 讛讬讻讬 拽转谞讬 拽讜讚砖 诇诪讬诪专讗 讚谞驻拽讬 诇讞讜诇讬谉 讚讛讗 讻诇讬 砖专转 讗讬谉 讬讜爪讗讬谉 诇讞讜诇讬谉:



讜讛谞讻讜谉 讚讻转谞讜转 讻讛讜谞讛 讗讬谞诐 拽讚讜砖转 讛讙讜祝 讻讻诇讬 砖专转 砖讛专讬 讗讬谉 诪砖转诪砖讬谉 讘讛谉 讘讙讜驻谉 讜诪讻砖讬专讬 注讘讜讚讛 讛诐 讜讚讬谞诐 讻拽讚讜砖转 讚诪讬诐 砖讬讜爪讗讬谉 诇讞讜诇讬谉 讘砖讜讙讙 讜专"转 讙讜专住 讗诇讗 讗讞讚 砖讜讙讙 讜讗讞讚 诪讝讬讚 讗讬谉 诪转讞诇诇 讜诪砖谞转讬谞讜 讚拽转谞讬 讘诪讝讬讚 诪转讞诇诇 讘讻转谞讜转 讻讛讜谞讛 讛讜讗讬诇 讜谞讬转谞讜 诇讬讛谞讜转 讘讛谉 讜诪砖讜诐 讛讻讬 拽讬诇讗 拽讚讜砖转讬讬讛讜 讜讬讜爪讗讬诐 诇讞讜诇讬谉 讘诪讝讬讚 诪讝讛 讛讟注诐 砖谞讬转谞讜 诇讬讛谞讜转 讘讛谉 讜诪注讬诇讛 讚讗诪专 专讞诪谞讗 讛讬讬谞讜 讚专讱 讗讻讬诇讛 讻讚拽讗诪专 讘专 驻讚讗 诇拽诪谉 讚讗讬 诇讗 诪注讬诇讛 讚讗诪专 专讞诪谞讗 讛讬讻讬 诪砖讻讞转 诇讛 诇专讘讬 诪讗讬专 砖讛专讬 讗讬谉 拽专讘谉 诪注讬诇讛 讘讛拽讚砖 讚诪讬诐 讗诇讗 讘砖讜讙讙 讜讘讬讜爪讗 诇讞讜诇讬谉. 讜诇驻讬 驻讬' 讝讛 讗讬转 诇谉 诇诪讬诪专 砖讗注"驻 砖讻转谞讜转 讻讛讜谞讛 讻讻诇讬 砖专转 讬讜爪讗讬诐 讛诐 诇讞讜诇讬谉 讚拽讬诇讗 拽讚讜砖转讬讬讛讜 诪驻谞讬 砖谞讬转谞讜 诇讬讛谞讜转 讘讛谉 讜讻砖诐 砖谞砖转谞讛 讚讬谞诐 诪砖讗专 拽讚讜砖讜转 讚诪讬诐 讻讱 谞砖转谞讜 诪砖讗专 拽讚讜砖讜转 讛讙讜祝. 讜讗讬谉 讝讛 谞讻讜谉 讜诪讛 砖讻转讘谞讜 讗诪转 讜注讬拽专:



诪讬转讬讘讬 讻转谞讜转 讻讛讜谞讛 砖讘诇讜 诪讜注诇讬诐 讘讛诐 讚讘专讬 专讘讬 诪讗讬专 讜讗讬谉 诪注讬诇讛 讗诇讗 讘砖讜讙讙 讗诇诪讗 讻转谞讜转 讻讛讜谞讛 谞驻拽讜 诇讞讜诇讬谉 讘砖讜讙讙 诇专讘讬 诪讗讬专 诪讗讬 诇讗讜 讗注"讙 讚诇讗 讘诇讜 讚拽住"讚 讚诇专讘讜转' 谞拽讟 讘诇讜 讜讗注"讙 讚驻拽注讬 拽讚讜砖转讬讛讜 讜讗注"讙 讚诇讗 讞讝讜 诇注讘讜讚转 讻讛讜谞讛:



驻专拽讬谞谉 诇讗 讚讘诇讜 讚讜拽讗 讚转讜 诇讬讻讗 转拽诇讛 诇讻讛谞讬诐 砖讛专讬 讗讬谞诐 专讗讜讬讬诐 诇注讘讜讚讛 讜诇讗 谞讬转谞讜 诇讬讛谞讜转 讘讛诐 讘砖注转 讛拽讚讬砖谉 讗诇讗 诇讻诇 讝诪谉 砖专讗讜讬讬谉 诇注讘讜讚讛 诇驻讬 砖诇讗 谞讬转谞讛 转讜专讛 诇诪诇讗讻讬 讛砖专转:



转"砖 诪讜注诇讬谉 讘讞讚转讬谉 讜讗讬谉 诪讜注诇讬谉 讘注转讬拽讬谉. 驻讬' 讞讚转讬谉 讜注转讬拽讬谉 讛诐 砖拽诇讬诐 砖讛讬讜 诪专讬诪讬诐 诇转专讜诪转 讛诇讬砖讻讛 讘讗讚专 砖讘讻诇 砖谞讛 诇讛拽专讬讘 诪讛谉 拽专讘谞讜转 爪讬讘讜专 讻讚讗讬转讗 讘诪砖谞讬讜转 砖拽诇讬诐 讜讛转诐 转谞谉 讗诇讜 讛谉 讞讚转讬谉 讜讗诇讜 讛谉 注转讬拽讬谉 讞讚转讬谉 砖讘讻诇 砖谞讛 讜砖谞讛 讜注转讬拽讬谉 砖诪讬 砖诇讗 砖拽诇 讗砖转拽讚 砖讜拽诇 诇砖谞讛 讛讘讗讛 讜讚讬谉 注转讬拽讬谉 讗诇讜 讻讚讬谉 砖讬专讬 诇讬砖讻讛 讜住讜讘专 转"拽 讚讗讬谉 诪讜注诇讬谉 讘注转讬拽讬谉 讜诇讗 讘砖讬专讬 诇砖讻讛 讜专' 诪讗讬专 住讘专 砖诪讜注诇讬谉 讗祝 讘注转讬拽讬谉 讜讘砖讬专讬 诇讬砖讻讛 讚讗讻转讬 讗讬转讗 诇拽讚讜砖转讬讬讛讜 注诇讬讬讛讜 讜讛谞讛谞讛 诪讛诐 讘砖讜讙讙 诪注诇:



讜讛讗 讞讜诪转 讛注讬专 讜诪讙讚讜诇转讬讛 讚诪砖讬专讬 诇讬砖讻讛 讗转讜 讚转谞谉 讻讜'. 驻讬专砖"讬 讝"诇 讜讛讗 讜讚讗讬 讞讜诪转 讛注讬专 讜诪讙讚讜诇转讬讛 讗讬谉 讘讛诐 诪注讬诇讛 砖讗讬谉 讗讚诐 讝讛讬专 诪诇讬讛谞讜转 诪谉 讛讞讜诪讛 诪诇砖讻讘 注诇讬讛 讗讜 诇讬砖讘 注诇讬讛 讜讘爪诇讛 砖诇讗 谞讬转谞讛 转讬专讛 诇诪诇讗讻讬 讛砖专转 讗诇讗 讜讚讗讬 讛讜转专讛 砖讙讙转谉 讜讗驻"讛 诪讜注诇讬谉 讘砖讬专讬 诇砖讻讛 讜诇讗 讗诪专讬谞谉 诪讻讬讜谉 讚讗讬砖转专讬 讘讛讜 拽爪转 讛谞讗讛 讗讬砖转专讬 诇讙诪专讬 讜诇讗 谞讛讬专讗 讚诪讛 专讗讬讛 诪讞讜诪转 讛注讬专 砖讛专讬 诪谉 讛讚讬谉 讗讬谉 讘讛诐 诪注讬诇讛 诇驻讬 砖讗讬谉 诪注讬诇' 讘诪讞讜讘专 诪砖讜诐 讛拽讚砖 讜诇讗 讗砖转专讬 讘讛讗 诪讬讚讬 讟驻讬 诪砖讗专 讛拽讚砖讜转 诪讛 砖讗讬谉 讻谉 讘讻转谞讜转 讻讛讜谞讛 砖讛讬讜 专讗讜讬谉 诇诪注讬诇讛 讻砖讗专 讛拽讚砖讜转 讻讬讜爪讗 讘讛诐 讜讛讬转专讛 砖讙讙转谉 诇驻讬 砖谞转谞讛 诇讬讛谞讜转 讘讛谉 讜拽砖讬讗 诇谉 谞诪讬 讗砖诪注转讬谉 诪讗讬 拽讜砖讬讗 讚讬诇诪讗 讻讬 拽转谞讬 诪讜注诇讬谉 讘砖讬专讬 诇砖讻讛 诇讗讜 讘讗讘谞讬 讘谞讬谉 砖谞讬转谞讜 讘住讜驻谉 诇讬讛谞讜转 讘讛诐 讚讛谞讛讜 讜讚讗讬 讻讬讜谉 讚讗讬砖转专讬 讗讬砖转专讬 讗诇讗 讻砖诇拽讞讜 讘讛诐 讚讘专 砖诇讗 谞讬转谉 诇讬讛谞讜转 讘讛诐 讗"谞 讘诪注讜转 注爪诪诐 讜讛讻讬 诪讜讻讞 诇讬砖谞讗 讚拽转谞讬 诪讜注诇讬谉 讘注转讬拽讬谉 讙讜驻讬讬讛讜 讜讗讬讻讗 诇驻专讜砖讬 讚讜讚讗讬 讘注转讬拽讬谉 诪讜注讬诇谉 讛讬讬谞讜 讘诪注讜转 注爪诪谉 讜讛讬讬谞讜 拽讜砖讬讬谉 讚讛讗 讞讝讬谞谉 讚诪注讜转 讗诇讜 诪讬讜讞讚讬谉 诇讞讜诪转 讛注讬专 讜诪讙讚诇讜转讬讛 砖讛诐 爪专讻讬 讛讚讬讜讟 讜讛拽讬诇讜 讘拽讚讜砖转谉 砖讛专讬 讗注"讙 讚讗讬谉 诪注讬诇讛 讘讞讜诪转 讛注讬专 讗讞专 砖谞讘谞转讛 诪谉 讛讚讬谉 诪"诪 讻讬讜谉 讚爪专讻讬 讛讚讬讜讟 讛讜讗 诇讗 讛讬讛 诇谞讜 诇讛讜爪讬讗 讘讛谉 诪注讜转 砖讬专讬 诇砖讻讛 砖讛诐 拽讚讜砖讬诐 讻砖诐 砖讗讬谉 诇讗讚诐 诇讛讜爪讬讗 诪注讜转 讛拽讚砖 讘讘谞讬谞讜 诇讗 诇讬拽讞 拽讜专讛 砖诇 讛拽讚砖 诇讘谞讜转讛 诇讻转讞诇讛 讗祝 注诇 驻讬 砖讗讞专 砖讘谞讗讛 讗讬谉 讘讛 诪注讬诇讛 讜诪讚讗拽讬诇讜 讘拽讚讜砖转 砖讬专讬 诇砖讻讛 诇注砖讜转 诪讛诐 爪专讻讬 讛讚讬讜讟 讜谞讛谞讜 诪讛诐 讘转诇讜砖 砖注诇 诪谞转 诇讛注诇讜转诐 诇讚讬诪讜住 讜转拽谞讜诐 讜讞讘专讜诐 诪讻诇诇 讚诪砖注转 讛拽讚讬砖谉 谞讬转谞讜 诇讛谞讜转 讘讛诐 讜注诇 诪谞转 讻谉 讛拽讚讬砖讜诐 讚讜诪讬讗 讚讻转谞讜转 讻讛讜谞讛 砖讛拽讚讬砖讜诐 注诇 诪谞转 砖诇讗 讬诪注诇讜 讘讛诐 讛讻讛谞讬诐 讜讗诐 讗讬转讗 讚讻讬讜谉 讚讗讬砖转专讬 诪注讬诇讛 诇讻讛谞讬诐 讘讻转谞讜转 讻讛讜谞讛 讗砖转专讬 诇讙诪专讬 讛"谞 讙讘讬 砖讬专讬 诇砖讻讛 讟诪讗 讛讜讗讬诇 讜讗讬砖转专讜 讘讛讜 砖讗讬谉 诪讜注诇讬谉 讘讛诐 讻砖注讜砖讬谉 诪讛诐 讘诪讝讬讚 爪专讻讬 讛讚讬讜讟 讗砖转专讬 诇讙诪专讬 讜讗驻讬诇讜 讘讙讜驻讬讬讛讜 诇讗 讬讛讗 诪注讬诇讛 讗诇讗 讜讚讗讬 砖"诪 讚讗注"讙 讚讗讬谉 诪讜注诇讬谉 讘讛诐 讻砖诪讜爪讬讗诐 讗讜转诐 讘爪专讻讬 讛讚讬讜讟 诪讜注诇讬谉 讘讛诐 讘砖讗专 讚讘专讬诐 讚诇诪讗讬 讚讗砖转专讜 讜讛拽讚砖讜 诪转讞讬诇讛 诇讻讱 讗砖转专讜 讜诇诪讗讬 讚诇讗 讗砖转专讜 诇讗 讗砖转专讜 讗驻讬诇讜 讘讗讘谞讬 讘谞讬谉 注爪诪诐 诪讜注诇讬谉 诇讗讞专 砖谞砖专讜 讜谞转诇砖讜 讜专讗讜讬谉 诇诪注讬诇讛 讛讻讬 谞诪讬 讘讻转谞讜转 讻讛讜谞讛 诇讻讛谞讬诐 讚讗讬砖转专讜 讗砖转专讜 诇讝专讬诐 诇讗 讗讬砖转专讜:



讜驻专拽讬谞谉 讚诇讗 转讬诪讗 专"诪 讗诇讗 讗讬诪讗 专讘讬 讬讛讜讚讛 讚专讘讬 讬讛讜讚讛 讚拽转谞讬 讘诪转谞讬转讬谉 诇讗 拽讚砖 讘讻转谞讜转 讻讛讜谞讛 诇讬转 诇讬讛 讛讜讗讬诇 讜诪砖讜诐 讛讻讬 住讘专 讚诪讜注诇讬谉 讘砖讬专讬 诇砖讻讛 讗讘诇 诇专讘讬 诪讗讬专 讚讗讬转 诇讬讛 讛讜讗讬诇 讗讬谉 诪讜注诇讬谉 讘砖讬专讬 诇砖讻讛 讻诇诇:



讜讗诪专讬谞谉 讗讬 专讘讬 讬讛讜讚讛 讬专讜砖诇讬诐 诪讬 拽讚砖讗 讜讛转谞谉 讻讗讬诪专' 讻讚讬专讬诐 讻讜'. 驻讬' 诪转谞讬转讬谉 讛讬讗 讘谞讚专讬诐 讚拽讬讬诪讗 诇谉 砖讗讬谉 谞讚专讬 讗讬住讜专 拽讬讬诪讬谉 讗诇讗 讻砖转讜诇讛 讗讬住讜专讬谉 讘讚讘专 讛拽讚讜砖 讻拽专讘谉 讜讻砖讗专 讛拽讚砖讜转 讚讗讬讛讜 讗讬住讜专 讞驻爪讗 讗讘诇 讻砖转讜诇讛 讗讜转讜 讘讚讘专 讛讗讬住讜专 诪注爪诪讜 讻讙讜谉 砖讗诪专 讻讻专 讝讛 注诇讬 讗讬住讜专 讻谞讘诇讛 讻讞讝讬专 讻砖拽爪讬诐 讜专诪砖讬诐 讻讬讜爪讗 讘讛诐 诇讗 讗诪专 讻诇讜诐 讜讗驻讬' 诪砖讜诐 讬讚讜转 谞讚专讬诐 诇讬讻讗 讜讟注诪讗 讚诪讬诇转讗 诪砖讜诐 讚谞讚专讬诐 讗讬住讜专 讞驻爪讗 讜讚讘专讬诐 讛讗住讜专讬诐 讗讬住讜专 讙讘专讗 讜诇讗 砖讬讬讱 诇诪讬转诇讬 讗讬住讜专 讞驻爪讗 讘讗讬住讜专 讙讘专讗. 诪讬讛讜 讗讜诪专 诪讜专讬 谞专"讜 讚讛讬讻讗 讚讗诪专 讻讻专 讝讛 注诇讬 讗讬住讜专 砖诇讗 讗讜讻诇谞讜 讻谞讘诇讛 讞讬讬讘 诪砖讜诐 讬讚讜转 谞讚专讬诐 讚讛讗讬 讚拽讗诪专 砖诇讗 讗讜讻诇谞讜 诇讗讜 讗讗讬住讜专 讻讻专 拽讗讬 砖讬讛讗 讗讬住讜专讜 讻谞讘诇讛 讗诇讗 讗砖诇讗 讗讜讻诇谞讜 拽讗讬 砖拽讘诇 注诇讬讜 讗讬住讜专讜 砖诇讗 讬讗讻诇谞讜 讻砖诐 砖讗讬谞讜 讗讜讻诇 谞讘诇讛 讜诪讻讬讜谉 砖讗诪专 讻讻专 讝讛 注诇讬 讗住讜专 谞讗住专 讗讜住专 讞驻爪讗 诪砖讜诐 讬讚讜转 谞讚专讬诐 讜讗讬谉 讝讛 诪拽讜诪讜 诇讛讗专讬讱 讬讜转专 讜讘诪拽讜诪讜 讬转讘讗专 讘注"讛 讜注诇 讛讗 诪讬诇转讗 转谞谉 砖讛讗讜诪专 讻讻专 讝讛 注诇讬 讗住讜专 讻讗讬诪专讗 讻讚讬专讬诐 讻注爪讬 讛诪注专讻讛 讻讗讬砖讬' 讻诪讝讘讞 讻讛讬讻诇 讻讬专讜砖诇讬诐 讛专讬 讝讛 讗住讜专 砖讻诇 讗诇讜 讚讘专讬诐 诪拽讜讚砖讬诐 讛诐 专讘讬 讬讛讜讚讛 讗讜诪专 讻讬专讜砖诇讬诐 诇讗 讗诪专 讻诇讜诐 注讚 砖讬讗诪专 讻讚讘专 讛拽专讘 讘讬专讜砖诇讬诐 讚拽住讘专 讬专讜砖诇讬诐 诇讗 拽讚砖讗:





讛诪讗讬专讬

讻诇 砖讬砖 讘讜 爪讚 讛讬转专 讗讬谉 讘讜 诪注讬诇讛 讗祝 讘诪讬 砖诇讗 讛讜转专 讘讜 讛讜讗讬诇 讜讛讜转专 诇拽爪转 讘谞讬 讗讚诐 讻讙讜谉 讘砖专 讞讟讗转 讜讗砖诐 讗讞专 讝专讬拽转 讛讚诐 讗驻讬诇讜 讗讻诇 诪讛诐 讝专 讘砖讜讙讙 讗讬谉 讘讜 拽专讘谉 诪注讬诇讛 讜诪注转讛 讻转谞讜转 讻讛谞讛 砖讘诇讜 诪讜注诇讬谉 讘讛诐 讻砖讗专 拽讚砖讬诐 讜讬爪讗讜 诇讞讜诇讬谉 砖讛专讬 诪讻讬讜谉 砖讘诇讜 讗讬谉 讘讛诐 讛讬转专 诇砖讜诐 讗讚诐 讗讘诇 讗讜转诐 砖诇讗 讘诇讜 讗讬谉 诪讜注诇讬谉 讘讛诐 砖讛专讬 谞讬转谞讜 诇讬讛谞讜转 讘讛诐 讗祝 砖诇讗 诇砖注转 注讘讜讚讛 砖诇讗 谞转谞讛 转讜专讛 诇诪诇讗讻讬 讛砖专转 诇讛驻砖讬讟诐 诇砖注转诐 转讻祝 诇讙诪专 注讘讜讚讛 砖注诇 讻诇 驻谞讬诐 爪专讬讻讬诐 讛诐 诇砖讛讬讬讛 诪讜注讟转 讜诪转讜讱 讻讱 讛讜转专讜 讗祝 砖诇讗 讘砖注转 注讘讜讚讛 讞讜抓 诪谉 讛讗讘谞讟 诪驻谞讬 砖讛讜讗 讻诇讗讬诐 讜讗祝 讘讝讛 讬砖 讞讜诇拽讬诐 诇讛转讬专讜 讻诇 讬讜诐 讛注讘讜讚讛 讜讘诪拽讚砖 讜讛讬诇讻讱 讗诐 谞讛谞讛 讘讛诐 诇讗 讬爪讗讜 诇讞诇讬谉 讜讗谞讬 转诪讛 讗祝 讘讘诇讜 诪驻谞讬 诪讛 诪讜注诇讬谉 砖讛专讬 讘讘砖专 拽讚砖讬诐 讗驻讬诇讜 谞驻住诇 诪诇讗讻讜诇 讛讜讗讬诇 讜讛讬转讛 诇讛诐 砖注转 讛讬转专 讗讬谉 诪讜注诇讬谉 讘讛诐 讜讗诇讜 讻讘专 讛讬讛 诇讛诐 砖注转 讛讬转专 讗诇讗 砖讬专讗讛 诇讬 砖诪讗讞专 砖讗讬谉 讛谞讗转诐 讛讬转专 诪专讜讜讞 讗诇讗 诪爪讚 砖诇讗 谞讬转谞讛 转讜专讛 诇诪诇讗讻讬 讛砖专转 讗讬谉 讝讛 拽专讜讬 砖注转 讛讬转专 诇讙诪专讬 讜砖诪讗 转讗诪专 诪讗讞专 砖讘诇讜 讛专讬 谞注砖讬转 诪爪讜转诐 讜拽讬讬诪讗 诇谉 讗讬谉 诇讱 讚讘专 砖谞注砖讬转 诪爪讜转讜 讜诪讜注诇讬谉 讘讜 转讬专爪讜 讘讛 砖讻讘专 讬爪讗讜 诪讻诇诇 讝讛 转专讜诪转 讛讚砖谉 讜讘讙讚讬 讻讛讜谞讛 讻诪讜 砖讛转讘讗专 讘砖诇讬砖讬 砖诇 诪注讬诇讛 讜讚讘专 讝讛 诇讚注转 讛讗讜诪专 讜讛谞讬讞诐 砖诐 诪诇诪讚 砖讟注讜谞讬诐 讙谞讬讝讛 讗讘诇 诇讚注转 讛讗讜诪专 讜讛谞讬讞诐 砖诐 砖诇讗 讬砖转诪砖 讘讛诐 诇讬讜诐 讛讻驻讜专讬诐 讗讞专 讗讘诇 讘讻诇 讛砖谞讛 讬讻讜诇 诇讛砖转诪砖 讘讛谉 讻讛谉 讙讚讜诇 讗讜 讛讚讬讜讟 讗讬谉 讝讛 谞注砖讬转 诪爪讜转讜 讗诇讗 砖讛诇讻讛 砖讟注讜谞讬谉 讙谞讬讝讛 讜讻谉 讻诇 讘讙讚讬 讻讛谉 砖讘诇讜:



讻转谞讜转 讻讛谞讛 砖讛讝讻专谞讜 讬砖 诪驻专砖讬诐 讘讛 砖诇 讻讛谉 讙讚讜诇 砖讗诐 讘讻讛谉 讛讚讬讜讟 讛专讬 讗诪专讜 诪讘诇讗讬 诪讻谞住讬 讛讻讛谞讬诐 讜诪讛诪讬谞讬讛诐 讛讬讜 诪驻拽讬注讬谉 讜注讜砖讬谉 驻转讬诇讜转 诇讛讚诇讬拽 诇砖诪讞转 讘讬转 讛砖讜讗讘讛 讜诪讘诇讗讬 讻转谞讜转讬讛诐 诇诪谞讜专讛 讜诪讻诇 诪拽讜诐 专讜讘 诪驻专砖讬诐 讻转讘讜讛 讗祝 讘讻讛谉 讛讚讬讜讟 讜砖诪讞转 讘讬转 讛砖讜讗讘讛 讜诪谞讜专讛 讻注讬谉 爪讜专讱 注讘讜讚讛 讛讬讗 讗讜 砖诪讗 讛讜讗讬诇 讜爪专讻讬 专讘讬诐 讛诐 讚讬谞诐 讻讞讜诪讜转 讛注讬专 砖讘讗讬诐 诪砖讬专讬 诇砖讻讛 讗祝 诇讚注转 讛讗讜诪专 讘砖讬专讬 诇砖讻讛 砖诪讜注诇讬诐 讘讛诐 讗诇讗 砖讛诇讻讛 讗讬谉 诪讜注诇讬谉 讘砖讬专讬 诇砖讻讛:



讻讘专 诪砖谞讻谞住 谞讬住谉 讗讬谉 诪拽专讬讘讬谉 讗诇讗 诪转专讜诪讛 讞讚砖讛 讜讻讚讻转讜讘 讛讞讚砖 讛讝讛 诇讻诐 讜讚专砖讜 讘讜 讞讚砖 讜讛讘讗 诇讬 拽专讘谉 诪转专讜诪讛 讞讚砖讛 讜砖诇砖 注砖专讛 转讬讘讜转 讛讬讜 讘诪拽讚砖 注砖讜讬讜转 讻注讬谉 砖讜驻专 专讞讘讜转 诪诇诪讟讛 讜拽爪专讜转 诪诇诪注诇讛 讜讻诇谉 转砖诪讬砖讬讛谉 诪讬讜讞讚讬谉 讻诇 讗讞讚 诇注谞讬谞讛 注诇 讛讚专讱 砖讛转讘讗专 讘砖拽诇讬诐 讜砖转讬诐 诪讛诐 讘讗讞转 讛讬讜 诪谞讬讞讬诐 讘转讜讻讛 砖拽诇讬诐 砖诇 砖谞讛 讝讜 讛谞拽专讗讬诐 转专讜诪讛 讞讚砖讛 注讚 砖转转诪诇讗 讜讬讟诇讜诐 诪诪谞讛 诇讬转谞诐 讘诇讬砖讻讛 讜讻讜转讘讬谉 注诇讬讛 讞讚转讬谉 讜讘讞讘专转讛 讛讬讜 诪谞讬讞讬谉 砖拽诇讬诐 砖诇 砖谞讛 砖注讘专讛 诪讗讜转诐 砖诇讗 讛讘讬讗讜诐 讘砖谞讛 讛讗讞专转 讜讛讘讬讗讜诐 注讻砖讜 讜讻讘专 谞转讻驻专讜 讗诇讜 讘砖拽诇讬 讞讘讬专讬讛诐 讛讜讗讬诇 讜诇讗 谞诪谞注讜 讘讛讘讗转诐 讚专讱 讝讚讜谉 讜讛讜讗 砖讗诪专讜 转讜专诪讬谉 注诇 讛讗讘讜讚 讜注诇 讛讙讘讜讬 砖注讚讬谉 诇讗 讛讙讬注 诇诇砖讻讛 讜注诇 讛注转讬讚 诇讙讘讜转 讜诪讗讞专 砖砖拽诇讬诐 讗诇讜 讛诐 转砖诇讜诪讬 砖谞讛 砖注讘专讛 讗讬谞谉 讘讻诇诇 转专讜诪讛 讞讚砖讛 诇讛讬讜转诐 专讗讜讬讬诐 诇拽专讘谞讜转 讜诪谞讬讞讬谉 讗讜转讛 讘转讬讘讛 讝讜 讜讻讜转讘讬谉 注诇讬讛 注转讬拽讬谉 讜讻诇 讛砖拽诇讬诐 讛讞讚砖讬诐 讻砖讘讗讜 诪专讜讘 讛爪讘讜专 讛讬讜 爪讜讘专讬谉 讗讜转谉 讘诇砖讻讛 讗讞转 讜诪诪诇讗讬谉 诪讛谉 砖诇砖 拽驻讜转 讙讚讜诇讜转 讻诇 讗讞转 讘转 转砖注 住讗讬谉 讻讚讬 诇转专讜诐 诪讛诐 砖诇砖 拽讜驻讜转 拽讟谞讜转 讻诇 讗讞转 讘转 砖诇砖 住讗讬诐 讙' 驻注诪讬诐 讘砖谞讛 讘驻住讞 讜讘注爪专转 讜讘讞讙 讜讛讜讗 讛谞拽专讗 转专讜诪转 讛诇砖讻讛 讜诪砖诐 讛讬讜 诇讜拽讞讬谉 转诪讬讚讬谉 讜诪讜住驻讬谉 讜讻诇 拽专讘谞讜转 爪讘讜专 讜拽爪转 讚讘专讬诐 讗讞专讬诐 诪讘讜讗专讬诐 讘诪拽讜诪诐 讜诪讛 砖谞砖讗专 讘拽讜驻讜转 讛拽讟谞讜转 讘住讜祝 讛砖谞讛 谞拽专讗 诪讜转专 讛转专讜诪讛 讜注讜砖讬谉 诪诪谞讛 专拽讜注讬 讝讛讘 诇爪驻讜讬 讘讬转 拽讚砖讬 讛拽讚砖讬诐 讜拽爪转 讚讘专讬诐 讗讞专讬诐 诪讘讜讗专讬诐 讘诪拽讜诪诐 讜诪讛 砖谞砖讗专 讘诇砖讻讛 讗讜 讘拽驻讜转 讛讙讚讜诇讜转 讗讞专 砖转专诪讜 诪讛诐 砖诇砖讛 驻注诪讬诐 谞拽专讗 砖讬专讬 诇砖讻讛 讜讛讬讜 讘讜谞讬谉 诪诪谞讛 讞讜诪转 讛注讬专 讜诪讙讚诇讜转讬讛 讜讻诇 爪专讻讬 讛注讬专 讜拽爪转 讚讘专讬诐 讗讞专讬诐 诪讘讜讗专讬诐 讘诪拽讜诪诐 讜注转讬拽讬谉 讘讻诇诇 砖讬专讬 诇砖讻讛 讛诐 讜诪讛 砖谞砖讗专 诪诪谞讛 讗讞专 砖注砖讜 讻诇 讗诇讜 谞拽专讗 诪讜转专 砖讬专讬 诇砖讻讛 讜谞讞诇拽讜 讘讛 专' 讬砖诪注讗诇 讜专' 注拽讬讘讗 讘讗讞专讜谉 砖诇 讻转讘讜转 砖诇讚注转 专' 讬砖诪注讗诇 注讜砖讬谉 讘讛诐 住讞讜专讛 讜诇讚注转 专' 注拽讬讘讗 砖讛诇讻讛 讻诪讜转讜 讗讬谉 诪砖转讻专讬谉 讘砖诇 讛拽讚砖 讜诇讗 讘讬讗专讜 讘讛 诇专' 注拽讬讘讗 诪讛 讛讬讜 注讜砖讬诐 讘讛 讜专讘讜转讬 住讜讘专讬诐 砖讛讬讜 诪谞讬讞讬诐 讗讜转诐 注讚 砖讬爪讟专讻讜 诇爪专讻讬 讛注讬专 驻注诐 讗讞专转:



砖拽诇讬诐 砖诇 砖谞讛 讝讜 讻诇 砖诪讜爪讬讗诐 砖诇讗 诇爪讜专讱 注讘讜讚转诐 诪注诇 讗讘诇 讘注转讬拽讬谉 讗讬谉 诪讜注诇讬谉 讘讛诐 讗讘诇 讻诇 砖讘讘讬转 讛诪拽讚砖 讬砖 讘讛诐 诪注讬诇讛 讜讛讜讗 砖讗诪专讜 讘讜谞讬谉 讘讞讜诇 讜讗讞专 讻讱 诪拽讚讬砖讬谉 讻讚讬 砖诇讗 讬讛谞讜 讘讬砖讬讘讛 注诇 讗讘谉 讗讜 拽讜专讛 讗讜 讘注诪讬讚讛 讘爪诇 讛讘谞讬谉 讻诪讜 砖讘讬讗专谞讜 讘专讘讬注讬 砖诇 诪爪讬注讗:



讻讘专 讘讬讗专谞讜 讘诪拽讜诪讜 砖讗讬谉 讚讬谉 讛转驻砖讛 讘谞讚专 讗诇讗 讻砖诪转驻讬住 讘讚讘专 讛谞讚讜专 专"诇 砖讗诐 讗诪专 讻讻专 讝讛 注诇讬 讻讘砖专 讞讝讬专 讗讬谞讜 讻诇讜诐 砖讗讬谉 讛讞讝讬专 讗住讜专 讘谞讚专 讗诇讗 砖讬讗诪专 讻讻专 讝讛 讗住讜专 注诇讬 讻拽专讘谉 讻讞讟讗转 讻讗砖诐 讜讝讛讜 诇砖讜谉 讻讗诪专讗 专"诇 讻砖讛 砖诇 转诪讬讚 讜讻谉 讗诐 讗诪专 讻讚讬专讬诐 驻讬专砖讜 讘转诇诪讜讚 讛诪注专讘 讚讬专讬诐 砖诇 拽专讘谞讜转 专"诇 讚讬专 讘讛诪讜转 砖讛讜驻专砖讜 诇拽讚砖讬诐 讗讜 讚讬专讬诐 砖诇 注爪讬诐 专"诇 砖诇 注爪讬 讛诪注专讻讛 讜讻谉 讗诐 讗诪专 讻注爪讬诐 讜驻讬专砖讜 砖诐 讙诐 讻谉 砖谞讬 讙讝讬专讬 注爪讬诐 讗讜 讻讗讬砖讬诐 讜驻讬专砖讜 砖诐 讙诐 讻谉 讻砖诇讛讜讘讬转 砖诇 讗砖 砖诇 诪注专讻讛 讜讻谉 讗诐 讗诪专 讻诪讝讘讞 讛专讬 讝讛 谞讚专 讜讻谉 讻讛讬讻诇 讻讬专讜砖诇诐 砖诪砖诪注谉 砖诇 讗诇讜 讻讚讘专 讛拽专讘 讘讛谉 讜诇讗 讻注爪讬诐 讜讗讘谞讬诐 砖讘讛 讜讗驻讬诇讜 诇讗 讗诪专谉 讘讗讜转 讛讻"祝 讗诇讗 砖讗诪专 讚讬专讬诐 砖讗讜讻诇 诇讱 讛讬讻诇 砖讗讜讻诇 诇讱 讬专讜砖诇诐 砖讗讜讻诇 诇讱 讗住讜专:

讙诪专讗 诪讗讬 诇讗讜 讗驻讬' 诇讗 讘诇讜 讚拽住"讚 讚诇专讘讜转讗 谞拽讟 讘诇讜 讚诇讗 转讬诪讗 讚驻拽注 拽讚讜砖讛 诪讬谞讬讬讛讜 讻讬讜谉 讚诇讗 讞讝讜 转讜 诇注讘讜讚讛:



诪讜注诇讬谉 讘讞讚转讬谉 讛讬讬谞讜 砖讜驻专讜转 砖谞讜转谞讬诐 讘讛诐 砖拽诇讬 砖谞讛 讝讜 讜讗驻讬' 转专诪讜 讻讘专 转专讜诪讛 砖诇讬砖讬转 诪谉 讛拽讜驻讛 讚诪讛砖转讗 讜讗讬诇讱 讻讜诇讛讜 砖拽诇讬诐 拽讬讬诪讬 诇转专讜诪转 讛诇砖讻讛 讗驻"讛 诪讜注诇讬谉 讘讛 诪砖讜诐 讚讗诐 讞住专讜 讚诪讬 讛拽讜驻讛 讻讙讜谉 砖谞讬讬转拽专讜 讛讟诇讗讬诐 讗讜 砖讗诐 讛讬讛 讛诪讝讘讞 讘讟诇 讜讛讜爪专讻讜 诇讛讘讬讗 注讜诇讜转 诇拽讬抓 讛诪讝讘讞 讛讬讜 注讜讚 转讜专诪讬谉 驻注诐 专讘讬注讬转 诪谉 讛诇砖讻讞 讛讬诇讻讱 讻诇 讛砖谞讛 讻讜诇讛 诪讜注诇讬谉 讘讞讚转讬 讜讘砖拽诇讬 讛诇砖讻讛:



讜讗讬谉 诪讜注诇讬谉 讘注转讬拽讬诐 讚讘专讬 专讘讬 讬讛讜讚讗 专"转 诇讗 讙专讬住 讚讘专讬 专"讬 讜讛讚讬谉 注诪讜 诪讚拽讗诪专 讘住诪讜讱 诇"转 专"诪 讗诇讗 专"讬 讜讗讬 讙专住 专' 讬讛讜讚讛 讛讜诇"诇 讗讬驻讜讱 讜注讜讚 讚讛讜讛 诇讬讛 诇讗拽砖讜讬讬 谞诪讬 诪讚专' 讬讛讜讚讛 诇讚专' 讬讛讜讚讛 讚讛讻讬 拽讗诪专 讗讬谉 诪讜注诇讬谉 讘注转讬拽讬 诪砖讜诐 讚谞讬转讜讜 诇讬讛谞讜转 讘讛诐 讜讘诪转谞讬' 住"诇 讚诪讜注诇讬诐 讘讻转谞讜转 讻讛讜谞讛 讗注"驻 讚谞讬转谞讜 诇讬讛谞讜转 讘讛诐:

讗诪专 专讘 讞讝专谞讜 注诇 讻诇 爪讚讚讬诐 讻讜' 驻讬' 专讘 住讘讬专讗 诇讬讛 讻专' 讬讜讞谞谉 讚讛拽讚砖 讘砖讜讙讙 诪转讞诇诇 诇专讘讬 诪讗讬专 讗讘诇 诇讟注诪讗 讚专讘讬 讬讜讞谞谉 诇讗 住讘讬专讗 诇讬讛 讚讗诇讜 专' 讬讜讞谞谉 转诇讬 讟注诪讗 讚诪转谞讬转讬谉 诪砖讜诐 拽讚讜砖讬 讟注讜转 讜讗诇讜 专讘 诪驻专砖 诪转谞讬转讬谉 讘讻转谞讜转 讻讛讜谞讛 讛讗 讘诪注讜转 讛拽讚砖 诪拽讜讚砖转 讜诇讗 讞讬讬砖讬谞谉 诇拽讬讚讜砖讬 讟注讜转 讜讚讘专讬 讛诪讜专讛 诪讜讻讬讞讬诐 讚专' 讬讜讞谞谉 住讘讬专讗 诇讬讛 讚讗讬谉 讛拽讚砖 诪转讞诇诇 讘砖讜讙讙 讻专讘 讞住讚讗 讜讗讬谞讜 谞专讗讛 诇讬:



讜诪砖谞转讬谞讜 讘讻转谞讜转 讻讛讜谞讛 砖讘诇讜. 驻讬' 讜拽住讘专 专讘讬 诪讗讬专 讘砖讜讙讙 诇讗 拽讬讚砖 讛讜讗讬诇 讜谞转谞讜 诇讬讛谞讜转 讘讛谉 讘砖讙讙讛 讗讘诇 讘诪讝讬讚 拽讬讚砖 砖诇讗 谞讬转谞讜 诇讬讛谞讜转 诪讛谉 诪讝讬讚. 讜专讘讬 讬讛讜讚讛 住讘专 讘砖讜讙讙 拽讬讚砖 讻讚讬谉 讻诇 讛拽讚砖 砖诪转讞诇诇 讘砖讜讙讙 砖讗注"驻 砖谞转谞讜 诇讛谞讜转 讘讛谉 讘讚讘专 讗讞讚 砖讗专 讛讛谞讗讜转 讗住讜专讜转 讛谉 讜讬砖 讘讛谉 讚讬谉 诪注讬诇讛 讗讘诇 讘诪讝讬讚 诇讗 拽讬讚砖 砖讗讬谉 讛拽讚砖 诪转讞诇诇 讘诪讝讬讚. 讜讗转讗 专"诪 诇讗驻诇讜讙讬 注诇 专讘讬 讬讛讜讚讛 讘转专转讬 驻诇讬讙 注诇讬讛 讘诪讝讬讚 讜讗诪专 拽讬讚砖 讜驻诇讬讙 注诇讬讛 谞诪讬 讘砖讜讙讙 讚讬砖 砖讜讙讙 砖诇讗 拽讬讚砖 讻讙讜谉 讻转谞讜转 讻讛讜谞讛. 讜讻讬 诪拽砖讬谞谉 诇拽诪谉 诇专"诪 诪砖讬专讬 讛诇砖讻讛 砖讛专讬 谞讬转谞讛 诇讛谞讜转 诪讞讜诪讜转 讛注讬专 讜诪讙讚诇讜转讬讛 讛讻讬 诪拽砖讛 讚讗祝 讘诪讝讬讚 讛讜转专讛 讛谞讗转谉 砖讛专讬 讬讜砖讘讬谉 注诇讬讛谉 讜诇讗 讚诪讬 诇讻转谞讜转 讻讛讜谞讛 砖诇讗 谞转谞讜 诇讬讛谞讜转 讗诇讗 讘砖讜讙讙 讜诇讗 讘诪讝讬讚 讜诪砖讜诐 讛讻讬 诪拽砖讬谞谉 诪讬谞讛 诇专讘 讚讗讬 诇讗 谞讬转谞讛 诇讬讛谞讜转 讗诇讗 讘砖讜讙讙 讛讜讛 诇讬讛 诇转专讜爪讬 讛讗 讚拽讗诪专 专讘讬 诪讗讬专 诪讜注诇讬谉 讘砖讬专讬 讛诇讬砖讻讛 讘诪讝讬讚 讛讜讗 讜讻讚讗诪专 谞诪讬 讘诪转谞讬转讬谉 讙讘讬 讻转谞讜转 讻讛讜谞讛 讗诇讗 诪砖讜诐 讚讗诪专讬谞谉 讚讞讜诪转 讛注讬专 讜诪讙讚讜诇转讬讛谉 谞转谞讜 诇讬讛谞讜转 讗驻讬诇讜 讘诪讝讬讚 讜讛诪讜专讛 驻讬' 讛谞讗转 讞讜诪转 讜诪讙讚讜诇转讬讛 讘砖讙讙讛 讜讗讬谞讜 谞专讗讛 诇讬. 讜诇讗 讛讬讗 砖诇讗 讛讝讻讬专 讛诪讜专讛 砖讙讙讛 讗诇讗 讗爪诇 讛诪注讬诇讛 砖讗讬谉 诪注讬诇讛 讘诪讝讬讚 讗讘诇 讛谞讗转 讛讞讜诪讛 讗驻讬诇讜 讘诪讝讬讚 砖专讬讗:



诪讗讬 诇讗讜 讗驻讬诇讜 讗诇讗 讘诇讜 驻讬专砖 讜讛讗讬 讚谞拽讟 讘诇讜 诪砖讜诐 专讘讜转讗 讚讗祝 注诇 讙讘 讚讘诇讜 注讚讬讬谉 拽讚讜砖转谉 注诇讬讛谉:





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 诪讜注诇讬谉 讘讞讚转讬谉 讻讜' 讚拽讗诪专 讛转诐 砖诇诪讛 砖诇讬砖讬转 讻诇讜诪专 砖讻诇讜 讻诇 讛砖诇砖 拽讜驻讜转 讞讜讝专 诇砖谞讬讛 讻讜' 注讻"诇 讜讻"讛 讘讻诇 谞讜住讞讜转 转讜住驻讜转 砖诇驻谞讬谞讜 讜专"诇 专讗砖讜谞讛 讜砖谞讬讛 讜砖诇讬砖讬转 讚拽讗诪专 讛讬讬谞讜 转专讜诪讛 专讗砖讜谞讛 砖讛讬讛 讘讗讞讚 讘谞讬住谉 讘砖诇砖 拽讜驻讜转 讜转专讜诪讛 砖谞讬讛 讛讬讗 砖讛讬讛 讘讗讞讚 讘住讬讜谉 讘砖诇砖 拽讜驻讜转 讜砖诇讬砖讬转 讛讬讗 砖讛讬讛 讘讗讞讚 讘转砖专讬 讘砖诇砖 拽讜驻讜转 讜讻谉 诪驻专砖 讛转诐 讘专讬砖讗 讚讛讱 转专诐 讛专讗砖讜谞讛 讜讞讬驻讛 诇砖诐 讗"讬 砖谞讬讛 诇砖诐 讻专讻讬谉 讻讜' 砖诇讬砖讬转 诇砖诐 讘讘诇 讻讜' 讜专"诇 讚转专讜诪讛 专讗砖讜谞讛 砖讘讗讞讚 讘谞讬住谉 诇砖诐 讗专抓 讬砖专讗诇 砖讛讘讬讗讜 砖拽诇讬讛谉 诪转讞讬诇讛 讜转专讜诪讛 砖谞讬讛 诇砖诐 讻专讻讬谉 讻讜' 砖讛讘讬讗讜 砖拽诇讬讛谉 讘讬谉 谞讬住谉 诇住讬讜谉 讜转专讜诪讛 砖诇讬砖讬转 诇砖诐 讘讘诇 讻讜' 砖讛讬讜 讬讜转专 专讞讜拽讬谉 讛讘讬讗讜 砖拽诇讬讛谉 讘讬谉 住讬讜谉 诇转砖专讬 讻讱 谞专讗讛 诪驻讬' 讛专注"讘 讘诪转谞讬转讬谉 讜讗讛讗 拽讗诪专 讛转诐 诪转讞讬诇讛 诪讗' 讘谞讬住谉 注讚 讗' 讘住讬讜谉 谞讜讟诇 诪转专讜诪讛 专讗砖讜谞讛 砖谞转专诪讛 讘讙' 拽讜驻讜转 讘讗讞讚 讘谞讬住谉 诇砖诐 讗"讬 讜讗讞"讻 诪砖谞转专诪讛 转专讜诪讛 砖谞讬讛 讘讗' 讘住讬讜谉 讘讙' 拽讜驻讜转 诇砖诐 讻专讻讬谉 讻讜' 讗注"驻 砖讬砖 注讚讬讬谉 讘专讗砖讜谞讛 砖诇讗 讻诇讜 讛讙' 拽讜驻讜转 讘讘' 讞讚砖讬诐 谞讜讟诇 诪讙' 拽讜驻讜转 砖诪转专讜诪讛 砖谞讬讛 注讚 讗' 讘转砖专讬 讜诪砖谞转专诪讛 讗讝 转专讜诪讛 砖诇讬砖讬转 讘讙' 拽讜驻讜转 诇砖诐 讘讘诇 讻讜' 讗注"驻 砖诇讗 讻诇讜 讙诐 讙' 拽讜驻讜转 砖诇 转专讜诪讛 砖谞讬讛 讘讚' 讞讚砖讬诐 谞讜讟诇 诪砖诇砖 拽讜驻讜转 诪转专讜诪讛 砖诇讬砖讬转 讜讗讛讗 讻转讘讜 讛转讜住驻讜转 讚拽讗诪专 讛转诐 砖诇诪讛 砖诇讬砖讬转 讻诇讜诪专 砖讻诇讜 讻诇 砖诇砖 拽讜驻讜转 砖诪转专讜诪讛 砖诇讬砖讬转 讘转讜讱 砖砖讛 讞讚砖讬诐 砖诪转砖专讬 注讚 谞讬住谉 讞讜讝专 诇诪讛 砖谞砖讗专 讘讙' 讛拽讜驻讜转 砖诇 转专讜诪讛 砖谞讬讛 讻诇讜 讙诐 讗诇讜 讞讜讝专 诇诪讛 砖谞砖讗专 诪讙' 拽讜驻讜转 砖诇 转专讜诪讛 专讗砖讜谞讛 讻诇讜 讙诐 讗诇讜 讬讞讝讜专 讜讬转专讜诐 诪讗讜转谉 砖拽诇讬诐 砖讛讘讬讗讜 诪转砖专讬 注讚 谞讬住谉 讗讘诇 诪讛专砖"诇 诇讗 讛讘讬谉 讛砖诪讜注讛 讻讱 讗诇讗 讚专讗砖讜谞讛 讜砖谞讬讛 讜砖诇讬砖讬转 拽讗讬 注诇 讛拽讜驻讜转 讘转专讜诪讛 讗讞转 讜诇驻讬 讛讘谞转讜 讛讙讬讛 讘讚讘专讬 讛转讜住驻讜转 讜讗讬谉 讟注诐 诇驻讬专讜砖讜 诇诪讛 讞讜讝专 诪转讞讬诇讛 诪拽讜驻讛 专讗砖讜谞讛 诇砖谞讬讛 讜诪砖谞讬讛 诇砖诇讬砖讬转 讻讬讜谉 砖讻讜诇讜 诪转专讜诪讛 讗' 讜注讜讚 砖讗专 讚讞讜拽讬诐 讜讗讬谉 诇讛讗专讬讱 讻讬 讛讚讘专讬诐 讘专讜专讬诐 讻诪"砖 讘诇讬 讛讙讛"讛 讜讻驻讬' 讛专注"讘 砖诐 讜讚讜"拽:


讘讚"讛 讗讬诪讗 专' 讬讛讜讚讛 讘讜' 讚诇"讙 诇注讬诇 讙讘讬 讗讬谉 诪讜注诇讬谉 讘注转讬拽讬谉 讚讘专讬 专"讬 讚讗讬 讙专住讬谞谉 诇讬讛 讛诇"诇 讻讜' 注讻"诇 讜拽"拽 诇驻讬 讝讛 讚诇讗 讙专住讬谞谉 专' 讬讛讜讚讛 诪讗讬 驻专讬讱 诪讛讗 讚拽转谞讬 专"诪 讗讜诪专 诪讜注诇讬诐 讘砖讬专讬 讛诇砖讻讛 讜讗讬诪讗 讚专"诪 讘诪讝讬讚 讚诇讗 讗诪专讬谞谉 讘诪讝讬讚 讛讜讗讬诇 讜谞转谞讜 诇讛谞讜转 讻讜' 讚讛讗 讘诪转谞讬转' 住"诇 讚拽讬讚砖 讘诪讝讬讚 讘讻转谞讜转 讻讛讜谞讛 讗讘诇 讗讬 讙专住讬谞谉 讘诪转谞讬' 专"讬 谞讬讞讗 讚注"讻 讘砖讜讙讙 讗讬讬专讬 诪转谞讬' 讚讗诇"讻 诇讗 讛讜讛 讗诪专 专"讬 诪讜注诇讬谉 讘讞讚转讬谉 讜讬砖 诇讬讬砖讘 讚讗注"讙 讚专"诪 诪讝讬讚 诪拽专讗 讚转诪注诇 诪注诇 诪驻讬拽 诇讬讛 讻诪"砖 讛转讜住' 诇注讬诇 讚讬诇讬祝 诪住讜讟讛 诪"诪 诇讬砖谞讗 讚诪转谞讬转讬谉 诪讜注诇讬谉 讘讻"诪 诇讗 诪砖诪注 讗诇讗 砖讜讙讙 讜讻讛"讙 爪专讬讱 诇驻专砖 诇拽诪谉 诇驻专砖"讬 讗讛讗 讚拽讗诪专 讛讛讬讗 专讘讬 讬讛讜讚讛 诪讚拽转谞讬 讗讬谉 诪讜注诇讬谉 讻讜' 讚讗讬 诪讝讬讚 诇讬讻讗 诪注讬诇讛 讜讛讗讬 讻讜' 注"砖 讜诪讬讛讜 拽砖讛 讗诪讗讬 诇讗 驻专讬讱 诇专讘讬 讬讜讞谞谉 谞诪讬 诪讻诇 讛谞讬 讻讬讜谉 讚诇讬讻讗 诇讗讜拽诪讗 讘诪讝讬讚 讜讚讜讞拽 诇讜诪专 讻诪讜 砖转专爪讜 讛转讜住' 诇拽诪谉 诇讘专 驻讚讗 讚诇注谞讬谉 讗讻讬诇讛 诪讜讚讛 专讘讬 诪讗讬专 讜讛砖转讗 诪讜注诇讬谉 讘讞讚转讬谉 讗讬讬专讬 谞诪讬 讘讻讛"讙 砖砖拽诇 诪砖拽讜诇转 讻谞讙讚谉 砖谞讛谞讛 诪讙讜祝 讛砖拽诇讬诐 讜讛讜讬 讻诪讜 讗讻讬诇讛 讻讜' 注讻"诇 讚讛讗 讛讻讗 诇专讘讬 讬讜讞谞谉 讗讻转讬 诇讗 讗住讬拽 讗讚注转讬讛 讛讗 讚诪住讬拽 诇拽诪谉 诇讘专 驻讚讗 讛讗 讚诇讗 讗诪专讜 讘砖讜讙讙 诪转讞诇诇 讗诇讗 诇注谞讬谉 讗讻讬诇讛 讜转拽砖讬 诇讬讛 诇专讘讬 讬讜讞谞谉 讜讬砖 诇讬讬砖讘 讜讚讜"拽:





诪讛专"诐

讘讙诪专讗 转"砖 诪讜注诇讬谉 讘讞讚转讬谉 讜讻讜'. 诪拽砖讬谉 讛注讜诇诐 讜讛诇讗 讘专讬讬转讗 讝讜 诇专' 讬讜讞谞谉 谞诪讬 转拽砖讛 讚讛讗 诇专' 讬讜讞谞谉 住讘专 专"诪 讚讗讬谉 诪讜注诇讬谉 讘砖讜讙讙 讜讗讬谉 诪注讬诇讛 讘讞拽讚砖讜转 讗诇讗 讘讗讜讻诇 讗讜讻诇讬谉 讛拽讚砖 讻讚驻专讬砖讬转 诇注讬诇 讜讛讻讗 拽讗诪专 讚诪讜注诇讬谉 讗祝 讘注转讬拽讬谉 讛转讜住' 诪拽砖讬谉 拽讜砖讬讗 讝讜 诇拽诪谉 讘讚祝 讝讛 注"讘 讚"讛 诇讗 讗诪专讜 讗诇讗 诇注谞讬谉 讗讻讬诇讛 讜讻讜':





讞讻诪转 砖诇诪讛

讙诪' 讚讘专讬 专讘讬 讬讛讜讚讛 谞诪讞拽:


转讜住' 讘讚"讛 诪讜注诇讬诐 讻讜' 讘讛讗 驻诇讬讙讬 讛转诐 转谞讗 拽诪讗 住讘专 讬讞讝讜专 讜讬转专讜诐 驻讬' 诪讞讚转讬谉 讻讜' 诇谞讬住谉 讜诇讗 诪砖诪注 诪转讜讱 驻专砖"讬 讗诐 诪讜注诇讬诐 讻讜' 讻爪"诇 讜谞"讘 驻讬' 讚专砖"讬 诇讗 讛讝讻讬专 讘驻讬' 讗讜转谉 讞讚转讬谉 砖讘讗讜 讗讞专 住讜讻讜转 讗诇讗 驻讬' 住转诐 讞讚转讬谉 讚讛讬讬谞讜 住转诐 砖拽诇讬诐 讛诪讜讘讗讬谉 转讜讱 砖谞转谉 讜讚讜"拽 谞"诇:


讘讗"讚 讜讛"谞 转谞讗 讘讬专讜砖诇诪讬 讘诪住讻转 砖拽诇讬诐 讻讜' 砖诇诪讛 砖诇讬砖讬转 讻诇讜' 砖讻诇转讛 讻诇 讛拽讜驻讛 讛砖诇讬砖讬转 讞讜讝专 诇砖谞讬讛 砖诇诪讛 砖谞讬讛 讻讜' 讻爪"诇 讜谞"讘 驻讬' 诇驻讬 砖讗讬谞讜 诪专讬拽 讻诇 讛拽讜驻讛 讛专讗砖讜谞讛 讘驻注诐 讗讞转 讗诇讗 讗注"驻 砖讬砖 讘专讗砖讜谞讛 讞讜讝专 诇砖谞讬讛 讜讻谉 诪砖谞讬讛 诇砖诇讬砖讬转 讜讛砖诇讬砖讬转 谞讜讟诇 诪诪谞讛 注讚 砖转砖诇诐 讻讜诇讛 注"砖 (注讬讬谉 讘诪讛专砖"讗):





专砖"砖

讙诪专讗 诪讜注诇讬谉 讘讞讚转讬谉 讻讜'. 诪讛 砖诪讞拽 讛专砖"诇 讚讘专讬 专"讬 讻讘专 拽讚诪讜讛讜 讘讝讛 讛转讚"讛 讗讬诪讗:



专砖"讬 讚"讛 讜诪转谞讬转讬谉 讜讚"讛 讜专讗讜讬讬谉 爪"诇 讚讘讜专 讗':



转讚"讛 诪讜注诇讬谉. 讞"讗 砖注讜砖讬谉 诪讛谉 专拽讜注讬 讝讛讘 爪讬驻讜讬 诇讘讬转 拽讚砖讬 讛拽讚砖讬诐 讜讞"讗 诇讻诇讬 砖专转 讜讞"讗 砖注讜砖讬谉 诪讛谉 拽讬抓 诪讝讘讞. 讻爪"诇:



讘讗"讚 讜诪砖诪讙讬注 讘讗讞讚 讘住讬讜谉 讚讛讬讬谞讜 驻专讜住 注爪专转. 转诪讜讛 讚驻专讜住 讛讬讬谞讜 讟"讜 讬讜诐 拽讜讚诐:



讘讗"讚 讜诪讗讜转谉 砖讘讗讜 讻讜' 讚讛讬讬谞讜 讘讬谉 住讜讻讜转 诇谞讬住谉 诇讗 诪砖诪注 讻讜'. 讻"谞 讚爪"诇 讘诇讗 讜':



讘讗"讚 讜专"诪 诇讟注诪讬' 讻讜'. 拽"拽 讚讗"讻 诪讗讬 驻专讬讱 讛讻讗 诪讛讗 讚讞讜诪转 讛注讬专 讻讜' 讘讗讬谉 诪砖讬专讬 讛诇砖讻讛:



讘讗"讚 讜讬"诇 讚讛讬讬谞讜 诇诪爪讜讛 讗讘诇 讛讬讻讗 讚诇"讗 注讘讚讬谞谉. 诇讻讗讜专讛 讛讗 诪砖谞讛 诪驻讜专砖转 驻"讚 讚砖拽诇讬诐 诪"讛 讗诐 讘讗 讛讞讚砖 讘讝诪谞讜 诇讜拽讞讬谉 讗讜转讛 诪转"讞 讜讗诐 诇讗讜 诪谉 讛讬砖谞讛. 讗讜诇诐 讛讟"讗 讘专"讛 (讝) 驻讬' 讘砖诐 讛讬专讜砖诇诪讬 讛诪砖谞讛 讘注谞讬谉 讗讞专 注"砖. 讗讱 诪"诪 拽砖讛 讚讛讬讗 诪讬诪专讗 讚砖诪讜讗诇 讘专"讛 砖诐 讜转谞讬讗 讻讜讜转讬':



转讚"讛 讗讬诪讗. 诪砖"讻 讛专砖"讗 讚诇专讬讜"讞 讗讻转讬 诇讗 讗住讬拽 讻讜' 讗诇讗 诇注谞讬谉 讗讻讬诇讛. 谞专讗讛 讚讗讬砖转诪讬讟转讬讛 驻专砖"讬 诇注讬诇 (谞讙 讘) 讚"讛 诇讗 拽谞讛:





驻谞讬 讬讛讜砖注

专砖"讬 讘讚"讛 讜讞讝专谞讜 讻讜' 诇讬转谞讛讜 诇讛谞讬 讟注诪讗 讚专' 讬讜讞谞谉 讻讜' 注讻"诇. 驻讬专讜砖 讚讻讬讜谉 讚住"诇 诇专"诪 讚讘砖讜讙讙 诪转讞诇诇 讚专讱 诪拽讞 注"讻 住"诇 讚诇讗 讛讜讬 诪拽讞 讟注讜转 讚讗讬 讛讜讬 诪拽讞 讟注讜转 讜讞讜讝专 讛诪拽讞 讗"讗 诇讜诪专 讚谞转讞诇诇 讻讚讗诪专 专讘 讞住讚讗 诇注讬诇 讗砖讛 讗讬谉 诪转拽讚砖转 诪注讜转 讛讬讗讱 讬讜爪讗讬谉 诇讞讜诇讬谉 讜拽"诇:


讙诪专讗 讜诪砖谞转讬谞讜 讘讻转谞讜转 讻讛讜谞讛. 诇讻讗讜专讛 讛讬讛 谞"诇 讚讜讞拽 诇讛注诪讬讚 诇砖讜谉 讛诪砖谞讛 住转诐 讘讻转谞讜转 讻讛讜谞讛 诇讞讜讚 讜讛讬讛 谞专讗讛 讘注讬谞讬 讚讜讚讗讬 诪爪讬谞谉 诇讗讜拽诪讬 讛讗 讚讘砖讜讙讙 诇讗 拽讬讚砖 诇专"诪 讜讘诪讝讬讚 拽讬讚砖 讘拽讚砖讬诐 拽诇讬诐 讻讙讜谉 砖诇诪讬诐 诪讞讬讬诐 讜讗诇讬讘讗 讚专"讬 讛讙诇讬诇讬 讻讚讚讬讬拽讬谞谉 诇注讬诇 诇讛讚讬讗 诪专讬砖讗 讚诪转谞讬' 讙讜驻讗 讚诪砖"讛 拽转谞讬 讛诪拽讚砖 讘讞诇拽讜 诇讗驻讜拽讬. 讜讗"讻 讛讚专 诪驻专砖 讘讛讚讬讗 讚诪讞讬讬诐 讘砖讜讙讙 诇讗 拽讬讚砖 讚讛讜讬 拽讬讚讜砖讬 讟注讜转 讜讘诪讝讬讚 拽讬讚砖 讚讛讜讬 诪诪讜谉 讙诪讜专 讜专讗讜讬 诇讬诪讻讜专 诇爪讜专讱 砖诇诪讬诐 讗诇讗 讚讗讻转讬 诇讗 讛讜"诇 诇诪讬转谞讬 诇砖讜谉 讜讻讛拽讚砖 讗诇讗 讻拽讚砖讬诐 拽诇讬诐 讜注"讝 讛讜讬 拽讗诪专 砖驻讬专 讚拽转谞讬 讻讛拽讚砖 诇讻诇讜诇 讙"讻 拽讚砖讬 讘"讛 讻讙讜谉 讻转谞讜转 讻讛讜谞讛 讗诇讗 讚讗"讗 诇驻专砖 讻谉 讚讗讬 讘砖诇诪讬诐 诇讗 诪讬转讜拽诪讗 砖驻讬专 诪讬诇转讗 讚专' 讬讛讜讚讛 讚讗诪专 讘诪讝讬讚 诇讗 拽讬讚砖 讗诇诪讗 讚诇讗 住"诇 讻专"讬 讛讙诇讬诇讬 讗"讻 讘砖讜讙讙 讗诪讗讬 拽讬讚砖 讛讗 诇讗 砖讬讬讱 讘讛讜 讞讬诇讜诇 讻讬讜谉 讚诇讬转 讘讬讛 诪注讬诇讛 讜注讜讚 讚拽讚讜砖转 讛讙讜祝 诇专"讬 诇讗 诪转讞诇诇 讻诪讜 砖讬讘讜讗专 诇拽诪谉 讘讚祝 讛住诪讜讱 讗注"讻 讚专讘 讘讻转谞讜转 讻讛讜谞讛 诇讞讜讚 诪讜拽讬 诇讛 讜讛讻讬 拽讗诪专 专"诪 讝讬诪谞讬谉 讚诪砖讻讞转 诇讛 讚讘讛拽讚砖 讘诪讝讬讚 拽讬讚砖 讜讘砖讜讙讙 诇讗 拽讬讚砖 讜拽"诇:


砖诐 讘讻转谞讜转 讻讛讜谞讛 砖诇讗 讘诇讜 讛讜讗讬诇 讜谞讬转谞讜 诇讬讛谞讜转 讘讛谉 讻讜'  讜驻专砖"讬 讚讗讬谉 诪注讬诇讛 讘砖讙讙转讜 专拽 砖诇讗 讬转讻讜讜谉 诇讞诇诇谉. 讜谞专讗讛 砖讘讚拽讚讜拽 讻转讘 讻谉 讚讘谞转讻讜讜讬谉 诇讞诇诇谉 讜讚讗讬 讗住讜专 诪砖讗"讻 诇注谞讬谉 讛谞讗转 诇讘讬砖讛 谞专讗讛 讚讗驻讬' 讘诪讝讬讚 谞讬转谞讜 诇讬讛谞讜转 讜诇讗 讛讜讬 讻讛讝讬讚 讘诪注讬诇讛 讻讚讗讬转讗 讘讬讜诪讗 专"驻 讘讗 诇讜 讜注"砖 讘转讜住' 讗诇讗 讚讘砖诪注转讬谉 诇讗 讗讬讬专讬 讗诇讗 诪注谞讬谉 讛讞讬诇讜诇. 讜讘讻讱 谞"诇 诇讬讬砖讘 讘诪讗讬 驻诇讬讙讬 专"诪 讜专"讬 讘诪转谞讬转讬谉 讘讻转谞讜转 讻讛讜谞讛 讚诇讻讗讜专讛 驻诇讬讙讬 讘转专转讬 讘讞讬诇讜诇 讚诪讝讬讚 讚诇专"诪 谞转讞诇诇 讜诇专"讬 诇讗 谞转讞诇诇 讜驻诇讬讙讬 谞诪讬 讘砖讜讙讙 讚专"讬 住讘专 讚讘讻转谞讜转 讻讛讜谞讛 谞诪讬 谞转讞诇诇 讗注"讙 讚谞讬转谞讜 诇讬讛谞讜转 讘讛谉 讻驻专砖"讬 讘住诪讜讱 讘讚"讛 讗讬诪讗 专' 讬讛讜讚讛 讜讛砖"住 诇讗 诪驻专砖 诪讬讚讬 讜讗讬谉 讝讛 住讜讙讬讬转 讛砖"住:


讗诪谞诐 诇注谞"讚 谞专讗讛 讚讛讗 讘讛讗 转诇讬讗 讚诇专"诪 讚住讜讘专 讚讘诪讝讬讚 诪转讞诇诇 诪住讘专讗 讻讚驻专讬砖讬转 讻讬讜谉 砖谞转谞讛 讛转讜专讛 专砖讜转 诇讞诇诇 注诇 讚讘专 讗讞专 砖讬讻谞住 转讞转讬讜 讘拽讚讜砖讛 讗诇讗 讚诪讛"讟 诇讬讻讗 砖讜诐 讟注诪讗 诇讜诪专 讚讘砖讜讙讙 谞转讞诇诇 讻讬讜谉 砖诇讗 谞转讻讜讜讬谉 诇讞诇诇 讗诇讗 讻讬讜谉 讚讗砖讻讞谉 讘诪注讬诇讛 砖讛讞诪讬专讛 转讜专讛 讘砖讙讙转讜 讜拽专讬讗 诪注诇 住讜讘专 专"诪 讚诪讛"讟 谞转讞诇诇 谞诪讬 讻诪讜 讘诪讝讬讚 讜讗"讻 讻讬讜谉 讚讘讻转谞讜转 讻讛讜谞讛 讗砖讻讞谉 讚诇注谞讬谉 讛谞讗讛 诇讗 讛讞诪讬专讛 转讜专讛 讗"讻 讛"讛 诇注谞讬谉 讞讬诇讜诇 谞诪讬 诇讗 讬注砖讛 砖讜讙讙 讻诪讝讬讚. 诪砖讗"讻 诇专讘讬 讬讛讜讚讛 讚讘诪讝讬讚 诇讗 谞转讞诇诇 讜讘砖讜讙讙 谞转讞诇诇 讜注"讻 讚讞讬讚讜砖 讛讜讗 讚讛讗 诪讚讬谞讗 诇讗 讛讜讬 专讗讜讬 诇拽专讜转讜 诪讜注诇 诪注诇 讚讛讬讬谞讜 诇砖讜谉 砖讬谞讜讬 讚讛讗 砖讬谞讜讬 讻讬 讛讗讬 诇讗 诪讛谞讬 讗驻讬诇讜 讘诪讝讬讚 讻"砖 讘砖讜讙讙 砖讛讬讛 专讗讜讬 诇讜诪专 砖讛诪拽讞 讞讜讝专 讜诇讗 讛讜讬 ,砖讬谞讜讬 讗注"讻 讚讞讬讚讜砖 讞讬讚砖讛 转讜专讛 讘讞讬诇讜诇 讚砖讜讙讙 讜注"讻 讗讜拽诪讗 专讞诪谞讗 讘专砖讜转 讛诇讜拽讞 讻讚讬 砖讬转讞讬讬讘 讛诇讛 讘讞讜诪砖 讜讗砖诐 讜讗"讻 转讜 诇讗 砖谞讬 诇谉 诇讞诇拽 讘讬谉 讻转谞讜转 讻讛讜谞讛 诇砖讗专 讛拽讚砖 讚讗讬谉 诇讚诪讜转 讞讬诇讜诇 诇讛谞讗讛 讚讛讗 讘讻诇 砖讗专 讛拽讚砖讬诐 谞诪讬 诇讗 讚诪讬 讞讬诇讜诇 诇讛谞讗讛 讚讛转诐 谞讛谞讛 讜讗讛谞讜 诪注砖讬讜 讜讘讞讬诇讜诇 诇讗 讗讛谞讜 诪注砖讬讜 诪讚讬谞讗 讗诇讗 讚讗驻"讛 讞讬讬讘讬讛 专讞诪谞讗 讜讗讜拽诪讗 讘注"讻 讘专砖讜转讬讛 讟驻讬 诪诪讝讬讚 讗"讻 讛"讛 讘讻转谞讜转 讻讛讜谞讛 讻讬讜谉 讚讗诐 谞转讻讜讜讬谉 诇讛讜爪讬讗谉 诇讞讜诇讬谉 讛"诇 讛讝讬讚 讘诪注讬诇讛 讻诪讜 讘砖讗专 讛拽讚砖 诪砖"讛 讘砖讜讙讙 谞诪讬 讗讜拽诪讗 讘专砖讜转讬讛 讻讚讬 砖讬转讞讬讬讘 讘讞讜诪砖 讜讗砖诐 讻谉 谞专讗讛 诇讬 谞讻讜谉 讜讚讜拽 讛讬讟讘:


转讜住驻讜转 讘讚"讛 讘讻转谞讜转 讻讛讜谞讛 讻讜'  讜讗"转 讗"讻 讛讬讗讱 拽讗诪专 专"讬 讻讜' 讚讛讗 讻诇讬 砖专转 讛谉 讜讻诇讬 砖专转 讗诪专讬谞谉 讚讬砖 诪讜注诇 讻讜' 注讻"诇. 讜转诪讬讛讗 诇讬 讟讜讘讗 讗诪讗讬 驻住讬拽讗 诇讛讜 讛讗 诪讬诇转讗 讻"讻 讚讘讻诇讬 砖专转 讬砖 诪讜注诇 讗讞专 诪讜注诇 讚讛讗 讛转诐 讘诪注讬诇讛 驻' 讛谞讛谞讛 驻诇讬讙讬 讘讛讗 诪讬诇转讗 专讘讬 谞讞诪讬讛 讜专讘谞谉 讚诇专讘谞谉 讘讻诇讬 砖专转 谞诪讬 讗讬谉 诪讜注诇 讗讞专 诪讜注诇 讜谞讛讬 讚诇拽诪谉 讘讚祝 讛住诪讜谉 讘注讬谞谉 诇讗讜拽诪讬 讛讗讬 诪转谞讬转讬谉 讚讬砖 诪讜注诇 讗讞专 诪讜注诇 讘讻诇讬 砖专转 讻专"讬 讙讜驻讗 讛讬讬谞讜 诇讗讜拽讬诪转讗 讚专讘讬 讗讜砖注讬讗 讗讘诇 诇诪住拽谞讗 诇讗 拽讬讬诪讬 讛讻讬 讜注讜讚 讚诇讗 诪讜拽讬 诇讛 讻专"讬 讗诇讗 诇讛讗 诪讬诇转讗 诇讞讜讚 讚讘诪讝讬讚 诇讗 谞转讞诇诇 讗讘诇 诇讗 诇注谞讬谉 讚讬谞讗 讚讻转谞讜转 讻讛讜谞讛 讜讬砖 诇讬讬砖讘 讚注讬拽专 拽讜砖讬讬转诐 讘讝讛 讗诇讬讘讗 讚专"诪 讻讬讜谉 讚讛讗 讚讬砖 诪讜注诇 讗讞专 诪讜注诇 讘讻诇讬 砖专转 诪转谞讬转讬谉 讛讬讗 讘驻专拽 讛谞讛谞讛 讜住转诐 诪转谞讬转讬谉 专"诪 讻谉 谞"诇. 讜讛专讬讟讘"讗 讘讞讬讚讜砖讬讜 讻转讘 讚讘讙讚讬 讻讛讜谞讛 诇讗 讛讜讬 讻诇讬 砖专转 诪诪砖. 讜诇讻讗讜专讛 谞"诇 诇讛讘讬讗 专讗讬讛 诇讚讘专讬讜 讚讛讗 专讘讬 谞讞诪讬讛 讙讜驻讗 讚讗诪专 讚讗讬谉 诪讜注诇 讗讞专 诪讜注诇 讘讻诇讬 砖专转 讬诇讬祝 诇讛 讘拽"讜 讚讗诐 诪讘讬讗 讗讞专讬诐 诇讬讚讬 拽讚讜砖讛 讛谉 讘注爪诪谉 诇讗 讻"砖 讜讝讛 诇讗 砖讬讬讱 讗诇讗 讘讻诇讬 砖专转 诪诪砖 讚诪讘讬讗 讗讞专讬诐 诇讬讚讬 拽讚讜砖讛 讝讜 讚拽讬"诇 诪砖谞转拽讚砖讜 讘讻诇讬 讗讬谉 诇讛诐 驻讚讬讜谉 诪砖讗"讻 讘讘讙讚讬 讻讛讜谞讛 诇讗 砖讬讬讱 讛讗 诪讬诇转讗 注"砖 讘讞讬讚讜砖讬 讛专讬讟讘"讗 讚专讘讬谞讜 讞谞谞讗诇 讙专讬住 讚诇专"诪 讗' 砖讜讙讙 讜讗' 诪讝讬讚 诇讗 谞转讞诇诇 讜诪转谞讬转讬谉 讘讻转谞讜转 讻讛讜谞讛 讚拽讬诇讬 拽讚讜砖转讬讬讛讜 讛讜讗讬诇 讜谞讬转谞讜 诇讛谞讜转 讘讛谉 注"砖 讜注讚讬讬谉 爪"注:


讙诪专讗 转"砖 讻转谞讜转 讻讛讜谞讛 砖讘诇讜 诪讜注诇讬谉 讘讛诐 讚讘专讬 专"诪 诪讗讬 诇讗讜 讗驻讬诇讜 诇讗 讘诇讜 诇讗 讘诇讜 讚讜拽讗. 讜谞专讗讛 讚讛诪拽砖讛 住讘专 讚讗讚专讘讗 诇专讘讜转讗 谞拽讬讟 讘诇讜 讚讗祝 注诇 讙讘 砖谞注砖讬转 诪爪讜转谉 诪讜注诇讬谉 讘讛诐 讻讚讬诇驻讬谞谉 讘注诇诪讗 诪讜讛谞讬讞诐 砖诐 诪诇诪讚 砖讟注讜谞讬谉 讙谞讬讝讛 讜讗祝 注诇 讙讘 讚讘讘讙讚讬 讻讛谉 讙讚讜诇 讻转讬讘 诪砖诪注 讚讛"讛 诇讘讙讚讬 讻讛讜谞讛 讚讛讚讬讜讟 讻讚诪砖诪注 住转诪讗 讚诇讬砖谞讗 讚转诇诪讜讚讗 讚讗讬谉 诇讱 讚讘专 砖谞注砖讛 诪爪讜转讜 讜诪讜注诇讬谉 讘讛谉 讗诇讗 注讙诇讛 注专讜驻讛 讜讘讙讚讬 讻讛讜谞讛 讗诇讗 讚讘讬讜诪讗 讚祝 住' 诪驻专砖 专砖"讬 讚讚讜拽讗 讘讘讙讚讬 讻"讙 砖讬讬讱 诪注讬诇讛 诇讗讞专 砖谞注砖讛 诪爪讜转讜 诪讜注诇讬谉 诪砖讗"讻 讘讘讙讚讬 讻讛谉 讛讚讬讜讟 讻讬讜谉 讚谞讬转谞讜 诇讬讛谞讜转 讘讛谉 讚诇讗 谞讬转谞讛 转讜专讛 诇诪诇讗讻讬 砖专转 诇讗 砖讬讬讱 讘讛讜 诪注讬诇讛 讻诇诇 讗驻讬诇讜 诇讗讞专 砖谞注砖讛 诪爪讜转讜 讚讛讬讬谞讜 讘讘诇讜 讜拽砖讬讗 诇讬 讟讜讘讗 讚讛讜讬 讚诇讗 讻住讜讙讬讗 讚砖诪注转讬谉 讚讗"讻 诪注讬拽专讗 诪讗讬 诪拽砖讛 诪讛讗讬 讘专讬讬转讗 讻讬讜谉 讚注"讻 讘诇讗"讛 讛讗讬 讘专讬讬转讗 讚诪讜注诇讬谉 讘讘讙讚讬 讻讛讜谞讛 讻讜' 诇讗 诪讬转讜拽诪讗 讗诇讗 讘讘讙讚讬 讻"讙 讚讻转讬讘 讜讛谞讬讞诐 砖诐 讜专讘 诪讜拽讬 诇诪转谞讬转讬谉 注"讻 讘讻讛谉 讛讚讬讜讟 讜注讜讚 讛讗 讘讛讚讬讗 诪砖谞讬谞谉 讛讻讗 诇讗 讘诇讜 讚讜拽讗 讗诇诪讗 讚讗祝 注诇 讙讘 讚谞讬转谞讜 诇讬讛谞讜转 讘讛谉 讜讗讬谉 讘讛谉 诪注讬诇讛 讘诇讗 讘诇讜 讗驻"讛 讗讬转 讘讛讜 诪注讬诇讛 讘讘诇讜 讜讝讛 诇讛讚讬讗 讚诇讗 讻驻专砖"讬 砖诐 讜讘诇讗"讛 诇讗 讬讚注转讬 诪讬 讛讻专讬讞讜 诇专砖"讬 讝"诇 砖诐 诇驻专砖 讻谉 讚谞讛讬 讚诇讗 专爪讛 诇驻专砖 讚诇诪"讚 专讗讜讬讬谉 讛谉 诇讻讛谉 讛讚讬讜讟 讜诪驻讬拽 诇讜讛谞讬讞诐 砖诐 诇讚专砖讗 讗讞专讬转讗 砖诇讗 讬砖转诪砖 讘讛谉 讬讛"讻 讗讞专 讜转讜 诇讬转 诇谉 讬诇驻讜转讗 讚诇讗讞专 砖谞注砖讛 诪爪讜转谉 诪讜注诇讬谉 讘讛谉 讜讘讛讗 讗驻砖专 讚诇讗 专爪讛 诇驻专砖 讻谉 讚诇讬砖谞讗 转诇诪讜讚讗 诇讗 诪砖诪注 诇讬讛 讛讻讬 诪讚诇讗 诪讬讬转讬 讛讗讬 讚专砖讗 讗讞专讬转讗 讜诪砖"讛 诪砖诪注 诇讬讛 讚诪诪讛 砖讗诪专 专讗讜讬谉 讛谉 诇讻讛谉 讛讚讬讜讟 诪诪讬诇讗 诪讜讻讞 讚诇讗 砖讬讬讱 讘讛讜 诪注讬诇讛 讜讛讬讬谞讜 讻驻讬专讜砖讜 讗诇讗 讚讗讻转讬 讛讜讬 诪爪讬 诇驻专砖 讘驻砖讬讟讜转 讚讻讬讜谉 讚专讗讜讬讬谉 讛谉 诇讻讛谉 讛讚讬讜讟 转讜 诇讗 诪讬拽专讬 诇讗讞专 砖谞注砖讛 诪爪讜转讜 讜诇讗 砖讬讬讱 谞诪讬 讛讗讬 讚专砖讗 讚讜讛谞讬讞诐 砖诐 讜讛谞诇注"讚 诇讬砖讘 讚讜讚讗讬 诪砖诪注 诇讬讛 诇专砖"讬 诪讚诇讗 拽讗诪专 讛转诐 讗诇讗 诇诪"讚 讚讜讛谞讬讞诐 砖诐 砖诇讗 讬砖转诪砖 讘讜 讬讛"讻 讗讞专 诪讗讬 讗讬讻讗 诇诪讬诪专 讚讛讗 诇讬转 诇谉 讬诇驻讜转讗 诇注谞讬谉 诪注讬诇讛 讗注"讻 讚诪讛讻讗 诇讗 诪讜讻讞 诪讬讚讬 讚讗驻讬诇讜 诇诪"讚 砖诇讗 讬砖转诪砖 讬讜讛"讻 讗讞专 谞诪讬 拽专讗 讚讜讛谞讬讞诐 砖诐 讗讬谞讜 讬讜爪讗 诪讬讚讬 驻砖讜讟讜 砖讬砖讗专讜 讘拽讚讜砖转谉 讜诇讗砖诪注讬谞谉 讚诇讗讞专 砖谞注砖讛 诪爪讜转讜 诪讜注诇讬谉 讜诇驻"讝 讗驻讬诇讜 讘诪讗讬 讚拽讗诪专 专讗讜讬讬谉 讛谉 诇讻讛谉 讛讚讬讜讟 谞诪讬 诪爪讬谞谉 诇诪讬诪专 讚拽专讗 讚讜讛谞讬讞诐 砖诐 讗讬讬专讬 砖讬讛讬讜 讘拽讚讜砖转谉 诇注谞讬谉 诪注讬诇讛 诇注讜诇诐 诇讻讱 讛讜讻专讞 诇驻专砖 讚讗驻"讛 诪拽砖讛 砖驻讬专 讚讜讚讗讬 诇诪"讚 专讗讜讬讬谉 讛谉 诇讻讛谉 讛讚讬讜讟 诇讬讻讗 诇诪讬诪专 讚砖讬讬讱 讘讛讜 诪注讬诇讛 讘砖注转 诪爪讜转谉 讚诇讗 谞讬转谞讛 转讜专讛 诇诪诇讗讻讬 讛砖专转 讜讗驻讬诇讜 讗讬 讗诪专转 讚讙讝讬专转 讛讻转讜讘 讛讜讗 讚讗驻"讛 砖讬讬讱 讘讛讜 爪讚 诪注讬诇讛 讚诪住转诪讗 讗讬谉 讚专讱 砖讬诇讘砖谞讜 讛讻讛谉 讛讚讬讜讟 讻讚讗讬转讗 讛转诐 讜讗"讻 注讬拽专 驻砖讟讗 讚拽专讗 讚讜讛谞讬讞诐 砖诐 讛讬讬谞讜 砖诇讗 讬讜爪讬讗谉 诇讞讜诇讬谉 诇讙诪专讬 讞讜抓 诇注讝专讛 讜讗"讻 转讜 诇讗 讛讜讬 砖谞讬 讻转讜讘讬诐 讚讚讜拽讗 讘诪讬讚讬 讚砖讬讬讱 诪注讬诇讛 讘砖注转 诪爪讜讜转谉 拽讗诪专 讚讗讬谉 诇讱 讚讘专 砖谞注砖讛 诪爪讜转讜 讜诪讜注诇讬谉 讻诪讜 砖讗驻专砖 诇拽诪谉 讙讘讬 爪讬驻讜专讬 诪爪讜专注 讚讘讚讘专 砖讗讬谉 讘讜 诪注讬诇讛 讘砖注转 诪爪讜转讜 讗诇讗 诇讗讞专 诪爪讜讜转讜 讗讬谞讜 讘讻诇诇 砖谞讬 讻转讜讘讬诐 谞诪爪讗 讚讻诇 讝讛 讛讜讻专讞 专砖"讬 诇驻专砖 讘住讜讙讬讗 讚讛转诐 诇诪讗讬 讚讘注讬 诇诪讬诪专 讚讘讙讚讬 讻讛讜谞讛 讛讜讬 砖谞讬 讻转讜讘讬诐 诪砖讗"讻 住讜讙讬讗 讚讛讻讗 诇讗 讗讬讬专讬 讘讛讻讬 讜讗"讻 讗"砖 讚讛诪拽砖讛 住讘专 讚谞拽讬讟 讘诇讜 诇专讘讜转讗 讚讗注"讙 砖谞注砖讛 诪爪讜转讜 诪讜注诇讬谉 讜讻"砖 诇讗 讘诇讜 讚诇讗 诪讬住转讘专 诇诪讬诪专 讚诇讗讞专 砖谞注砖讛 诪爪讜转讜 讬讛讗 讞诪讜专 诪讘砖注转 诪爪讜转讜 讜诪砖谞讬 讛讙诪专讗 诇讗 讘诇讜 讚讜拽讗 讜讛讬讬谞讜 诪讙讝讬专转 讛讻转讜讘 讚讜讛谞讬讞诐 砖诐 讻谉 谞"诇 谞讻讜谉 讜讚讜拽 讛讬讟讘:


砖诐 讜讗诪讗讬 谞讬诪讗 讛讜讗讬诇 讜谞讬转谞讜 诇讬讛谞讜转 讻讜' 讚讛讗 讞讜诪转 讛注讬专 讜诪讙讚诇讜转 讻讜'. 谞"诇 讚诇讗讜 讚讜拽讗 诪讞讜诪转 讛注讬专 拽砖讬讗 诇讬讛 讚谞讬转谞讜 诇讬讛谞讜转 讗诇讗 讚讻诇 诪讛 砖讛讬讜 注讜砖讬谉 诪砖讬专讬 诇讬砖讻讛 讚拽讞砖讬讘 讘砖拽诇讬诐 讻讜诇谉 谞讬转谞讜 诇讬讛谞讜转 讚讗诇转"讛 诪讗讬 拽砖讬讗 诇讬讛 讚讛讜讗讬诇 讜诪拽爪转谉 谞讬转谞讜 诇讬讛谞讜转 诇讗 诇诪注讜诇 讻诇诇 讘砖讬专讬诐 讚讗"讻 讘讘讚拽 讛讘讬转 讙讜驻讗 讗诪讗讬 砖讬讬讱 诪注讬诇讛 诇专"诪 讛讗 谞讬转谞讜 诪拽爪转谉 诇讬讛谞讜转 讘讘讙讚讬 讻讛讜谞讛 讙讜驻讗 讗注"讻 讻讚驻专讬砖讬转 讜讘讝讛 谞转讬讬砖讘 诪讛 砖讛拽砖讛 讘讞讬讚讜砖讬 讛专讬讟讘"讗 注诇 驻专砖"讬 注"砖 讜注讬讬谉 诪讛 砖讗讻转讜讘 讘住诪讜讱 讘诇砖讜谉 讛转讜住' 讘讚"讛 转专讬 转谞讗讬 讜讚讜"拽:


砖诐 诇讗 讘诇讜 讚讜拽讗. 讜讬砖 诇讬 诪拽讜诐 注讬讜谉 讘讝讛 注诇 讛专诪讘"诐 讝"诇 砖驻住拽 讻谉 讘讛诇' 诪注讬诇讛 讜诇讗 讬讚注转讬 诇诪讛 讚讗讬 诇讗讜拽讬诪转讗 讚专讘 讚诪讜拽讬 诪转谞讬转讬谉 讘讻转谞讜转 讻讛讜谞讛 讗"讻 驻诇讜讙转讗 讚专"诪 讜专讘讬 讬讛讜讚讛 讛讬讗 讚诇专"讬 注"讻 诪讜注诇讬谉 讘讻转谞讜转 讻讛讜谞讛 讗驻讬诇讜 诇讗 讘诇讜 诪讚拽讗诪专 讘砖讜讙讙 拽讬讚砖 讜讗讬 诇讗讬谞谉 讗讜拽讬诪转讗 讚诇讗 讗讬讬专讬 诪转谞讬转讬谉 讘讻转谞讜转 讻讛讜谞讛 讻诇诇 讗"讻 拽砖讛 讟驻讬 诪讛讬讻讗 转讬转讬 谞讗诪专 讚讗讬谉 讘讛谉 诪注讬诇讛 讛讜讗讬诇 讜谞讬转谞讜 诇讬讛谞讜转 讘讛谉 讚讛讗 诪讜注诇讬谉 讘砖讬专讬 讛诇砖讻讛 讗祝 注"讙 讚谞讬转谞讜 诇讬讛谞讜转 讘讛讜 诇讞讜诪讜转 讛注讬专 讜专"讬 谞诪讬 讚讗诪专 讗讬谉 诪讜注诇讬谉 讘注转讬拽讬谉 谞专讗讛 讚诇讗讜 诪讛"讟 讚谞讬转谞讜 诇讬讛谞讜转 驻诇讬讙讬 讜爪"注 诇讬讬砖讘:


(拽讜谞讟专住 讗讞专讜谉) 讚祝 谞讚 讙诪专讗 转"砖 讻转谞讜转 讻讛讜谞讛 砖讘诇讜 诪讜注诇讬谉 讘讛谉 讚讘专讬 专"诪 诪讗讬 诇讗讜 讗驻讬' 诇讗 讘诇讜 诇讗 讘诇讜 讚讜拽讗. 讜讻转讘转讬 砖讬砖 讘讝讛 诪拽讜诐 注讬讜谉 注诇 讛专诪讘"诐 讝"诇 砖驻住拽 讻谉 讘讛诇讻讜转 诪注讬诇讛 讜诇讗 讬讚注转讬 诇诪讛 讚讛讗 诇讗讜拽讬诪转讗 讚专讘 驻诇讜讙转讗 讚专"诪 讜专"讬 讛讜讗 讜诇专' 讬讛讜讚讛 讗驻讬诇讜 讘诇讗 讘诇讜 诪讜注诇讬谉 讜拽讬"诇 专"诪 讜专"讬 讛诇讻讛 讻专"讬 讜爪"注 诇讬讬砖讘:


转讜住驻讜转 讘讚"讛 讗讬诪讗 专讘讬 讬讛讜讚讗 诪讻讗谉 诪砖诪注 讚诇"讙 诇注讬诇 讻讜' 注讻"诇. 诪讛 砖讚拽讚拽 诪讛专砖"讗 讝"诇 讚讗"讻 讗诪讗讬 诇讗 诪讜拽讬 诇注讬诇 讛讛讬讗 讚诪讜注诇讬谉 讘注转讬拽讬谉 讘诪讝讬讚 讻讜' 诇讗 讬讚注谞讗 诪讗讬 诪住驻拽讗 诇讬讛 诇诪讛专砖"讗 讝"诇 讚讜讚讗讬 诇讻"注 诇讗 砖讬讬讱 讚讬谉 诪注讬诇讛 讚讛讬讬谞讜 讞讜诪砖 讜讗砖诐 讘诪讝讬讚 讚讘讛讚讬讗 讻转讬讘 讜讞讟讗讛 讘砖讙讙讛 驻专讟 诇诪讝讬讚 讜讘讻诇 讚讜讻转讗 讚谞拽讬讟 诪讜注诇讬谉 讜讗讬谉 诪讜注诇讬谉 讛讬讬谞讜 讚讬谉 诪注讬诇讛 讚讗讜专讬讬转讗 讗诐 诇讗 讛讬讻讗 讚讗讬讬专讬 诪诪注讬诇讛 讚专讘谞谉 讜讛讗 讜讚讗讬 驻砖讬讟讗 诇讬讛 诇转诇诪讜讚讗 讚讛讻讗 诪诪注讬诇讛 讚讗讜专讬讬转讗 讗讬讬专讬 讚讗诇"讻 讘诇讗"讛 诇讗 讛讜讬 诪拽砖讛 诪讬讚讬 讘讻讜诇讛 砖诪注转讬谉 诪讘讙讚讬 讻讛讜谞讛 砖讘诇讜 讜诪诪讜注诇讬谉 讘注转讬拽讬谉 讜讘诇讗"讛 诇讗 讬讚注转讬 诪讗讬 拽砖讬讗 诇讬讛 诇诪讛专砖"讗 讟驻讬 讘讛讛讬讗 讚诪讜注诇讬谉 讘注转讬拽讬谉 诪讘讙讚讬 讻讛讜谞讛 砖讘诇讜 讜拽"诇:

